i pje eh a Rz 44 € - 
E S to S Ed Je 
= Sei . 
= z E 5: s 
2 = ree 2 deg k= 
.. a: KE < E “= < 
"e + a > E . ae 
+ = el g — se Z = 
- D > s 2 %* 
' EEK az 
sze. = 
Poštarina plaćena a gotovom, 






CERVUS AD FONTES AQUAR- s 
UM ITA DESIDERAT ANIMA S 
MEA AD TE Deus... s 







PE 


i kl) mA E 





PASKETSKO-MI-- 
STIČKA REVIJA | 


SAD RŽAJ: 


. Za “ Pius zik Sveta Misa 


1 Što je Misa . —, 
2. Kako se razvila današnja Misa , 
3, Predmisa a 
4 Prikazanje -. 
5. Pretvorba 
6. Žrtvena gozba zam 4598 
ž* Bilješka: o slušanju Sv: Mise g Ze , 


nez bi 
“229 


193 
203 


237 
244 


255 


ZAGREB 1939 — (GODINA XI) — BROJ 4 


x Tak dak si 








DUHOVNI ŽIVOT 
Asketsko-mistička revija. ca Izdavaju Oci Dominikanci, 
Urednik Dr. O. Hijacint Bošković, | 


| Izlazi svaki drugi mjesec. — Godišnja pretplata 80.— Dara. 


Za inostranstvo 40.— Din. Za đake 25.— Din. Ček broj 38.236. 2 
Uredništvo i Uprava: »Duhovni Život«. — Samostan Domini-“ 


kanaca, Zagreb, Kažotićev trg 4. . kia ra | 


= 





IZ UREDNIŠTVA 1 I UPRAVE - 


Kako naši vrijedni pretplatnići vide, u ovom smo brojiti“ oj 


napravili prilično veliku izmjenu. Prepustili smo da govori 


"samo jedan teolog i to _o jednom jedinom predmetu. Izabrali 


SMO najkonpetentnijeg čovjeka -o najuzvišenijem predmetu. 
Radi se 0: velikom piscu, najboljem poznavaocu: i propagatoru 
liturgijskih stvari gosp. , Piju -Parschu 0. uzvišenom otajstvu 


sv. Mise, Današ mnogi vjernici. čuju govoriti O SV. Misi; ne-_ 


prestano se naglasuje kako je to“ središte cijeloga našega kulta, - 


pa bi htjeli imati jsc<n, kratak, a: usto“ savršeno kompetentan 


: “a prikaz žrtve Novoga Zavjeta. Osim toga- mnogi svećenici traže 


zgodne. -propovijeći za tumačenje' ovoga otajstva a teško. im je 


S AGI. zgodnih, zaokruženih i lako. shvatljivih. konferencija. A 


to je naročito“ "pot irebno. danas. kad se, uslijed razmahanog litur= pe 


gijskog gibanja, neprestano naglasuje: potreba. aktivnog sudje- 


' lovanja sv. Misi, Da zadovoljimo toj potrebi. izdajemo u ovom 
broju svih šest “konferencija, koje je slavni liturgijski struč 


njak u Klosterneuburgu . nedavno izdao, a koje gu -s naročitom 


ljubavlju i pažnjom preveli bogoslovi. senjske teologije. Djelo | 


je,. kako će se sami čitatelji uvjeriti, napisano neobično laga-, BS 


nim i shvatljivim stilom, iako govori o najtežim teološkim Dro- 
blemima.. Sigurni smo da će naši vrijedni pretplatnici biti 


ugodno iznenađeni ovom promjenom, pa ćemo do. zgode, na: 
isti način posvetiti po koji naredni cijeli broj kojem od drugih 19 


teoloških problema iz. područja | duhovnog života, da bi naši 


čitatelji moglo . dobiti ' zaokruženu. djeli Oo najvažnijim | du- ii 


Pika Pitanjima, Cai za 

Što je Misa? 


Spasitelj je pripovijedao jednom prispodobu o sa- 
krivenom blagu. Neki čovjek našao na polju u zemlji 
blago, po svoj prilici kakav lonac pun zlatnoga novca, 
I što čini? Opet brižno zakopa, vrati se kući i proda 
sve svoje, što je god imao. Onda ode i kupi ono polje 
sa sakrivenim blagom i sad je to blago njegovo. 

Što hoće Spasitelj da reče s tom prispodobom? 

Pod ovim blagom misli on kraljevstvo Božje 
kršćansku vjeru, Za mnoge ljude, i za mnoge tako- 
zvane »krščane« je ovo blago sakriveno. A tko ga je 
našao, uz pomoć i pod djelovanjem milosti Božje, 
daje i ostavlja sve drugo, i sav svoj život daje u 
službu Spasitelja. Pomislimo samo na svete mučenike. 

No ja znam još jedno drugo blago u sv. Crkvi 
koje je tolikim kršćanima sakriveno, — To je žrtva 
sv. Mise, Uistinu veliko blago u polju sv. Crkve. No 
ono je za većinu kršćana nepoznato i zakopano. Mi 
pak, koji hoćemo da s Crkvom živimo i žrtvujemo, mi 
smo našli ovo blago i sada idemo da ga dignemo, izva- 
dimo i sebi prisvojimo. 


1. Uspomena na Isusa. 
| Možda pitate, što je zapravo sv. Misa? — Dobro, 
ajde da vas odvedem malo u dvoranu Zadnje Večere. 
Vi je već poznate, Vidim tamo Spasitelja, kako se 


usred svojih učenika nalazi kod stola, Velik je to i 
ozbiljan čas. Kao što otac sakuplja svoju djecu prije 
smrti oko sebe da im reče svoju! zadnju želju i volju, 
tako i Spasitelj. On sada čini svoju oporuku, Uzima 
u svoje svete ruke kruh, blagosliva ga, prelomi i pre- 
tvori u svoje tijelo. Onda uzima kalež s vinom i pre- 
tvara ga u svoju Krv, A oboje daje apostolima da 
blaguju, Iza toga izgovara ove znamenite riječi: To 
činite na moju uspomenu. — Što hoće time 
da kaže? na 3 

Da rečem jednu prispodobu, Pretstavi si, da tvoja 
majka leži na smrtnoj postelji. Nalazi se u zadnjim 
časovima, i sad te zove k sebi i reći će ti ovako: 
»Dragi sine, molim te, kad ja umrem, moli svake ne- 
djelje za mene jedan Očenaš«, I to su bile njezine 
zadnje riječi — zadnja želja i volja na zemlji, 

Što bi ti učinio? Ti bi morao imati srce od ka- 
mena, kad ne bi ovu zadnju želju svoje drage majke 
držao za svetu, i kad je ne bi htio učiniti, 

Da vam nešto pripovjedim, što se meni dogodilo, 
neku zgodu iz svoga života, Imao sam dobru i pobož- 
nu baku. I zadnje godine života bila je s nama za- 
jedno u mojoj roditeljskoj kući. Već je imala preko 
85 godina. Zadnji put sam je vidio, kao student bo- 
goslovije, kad sam za vrijeme ferija došao kući. Je- 
damput me povuče malo na stranu pa će mi skota! 
i ozbiljno »Ivane, zapamti dobro, kad ja umrem, moli 
za me, Dok sam bila još mala, onda me je i moja 
baka prije smrti zamolila, da ne zaboravim za nju 
moliti. Sad već imam 85 godina i ja nisam još ni- 
jedan dan ispustila molitve za nju.« Tako je govo- 
rila moja baka, | , 

Kad mi ljudi tako mnogo držimo do zadnje volje 
naših dragih, zar da onda ne držimo još više do zadnje 

želje i volje Božje? A sad evo Spasitelja pred nama, 
U svojim apostolima sakupio je kod posljednje večere 
Oko sebe cijelo kršćanstvo sviju vremena, On, gospo- 
dar, Bog, Sudac, Spasitelj, najveći Dobročinitelj, 
bolji nego otac i mati, On tebi govori: »Sinko, ako me 
imaš rado, čini ono što sam ja na zadnjoj večeri uči- 
nio — na moju uspomenu,« Zar da mi onda sa svetim 
počitanjem to ne činimo? 


No ti pitaš, kako i gdje ja mogu to na njegovu 
uspomenu činiti? Odgovor je: u sv. Misi. Posve isto, 
što je Isus na zadnjoj večeri učinio, kruh i vino pre- 
tvorivši u svoje tijelo i krv, to čini i svećenik u sv. 
Misi, Misa je dakle us pomena na najvrijednije, 
što imaš na Isusa Krista. 


Ali Misa nije nikakva mrtva uspomena. Ako 
imaš koga miloga pokojnika na groblju, rado ćeš po- 
ložiti na njegov grob koji vijenac ili kitu cvijeća ili 
zapaliti svijeću. Ili kod kuće objesiš na zid njegovu 
fotografiju da i nadalje imaš pred očima njegov lik, 
No to je sve mrtva uspomena, 1 Cvijeće i vijenci uve- 
nu, svijeća ugasne, a slika ne otvara usta, da progo- 
vori, Misa je pak živa uspomena na Gospodina, 
živa svečanost uspomene, Jer u onom času kad mi 
slavimo tu uspomenu, dolazi živ Gospodin Isus u 
našu sredinu, — dakako da je zaogrnut plaštem 
prilika kruha i vina. 


Kad bi koja sirota udovica, koja je u ratu izgubila 
svoga dobroga supruga, znala za kakvo sredstvo, čim 
bi mogla učiniti, da bude makar samo malo s njim ili 
kod njega, (iako ga ne bi mogla vidjeti), što bi dala 
za to sretstvo, kako bi to cjenila! Zato i idu ljudi rado 
na grob, Tamo se nalazi bar još jedan dio od dragog 
pokojnika, njegovo tijelo. Osjećaju se ljudi nekako u 
njegovoj blizini, 

U Misi je sasma drugčije, Ovdje je Onaj, koji je 

za nas umro, zbilja nama blizu — samo ne mrtav, 
nego živ u našoj sredini. On sam naime reče »Ovo 
je moje tijelo koje se žrtvovalo, ovo je moja krv, koja 
se proljevala«. Zato mi imamo u toj časnoj, uzvišenoj 
svečanosti uspomene više nego grob pokojnika, Pred 
nama je njećovo žrtvovano tijelo i žrtvovana krv, ali 
tako, kako je oboje bilo na križu, to jest živo. Sv. 
Misa je zato živa uspomena na Krista. 
Kad bi ti, dragi moj, ovu istinu, ovu stvar pravo 
shvatio, s kakvim bi dakako onda poštovanjem išao 
u nedjelju k Misi! Kad ideš u crkvu na Misu, mogao 
bi.naj pr; pretstaviti si u duši sliku, kako je Spasitelj 
kod zadnje večere usred svojih apostola, i ti negdje 
među njima i kako Ga čuješ gdje govori — a pogledao 
je i na tebe »ako me ljubiš, ako hoćeš biti moj učenik 
— čini to na moju uspomenu.« 


2. Žrtva kršćanstva. 


Misa nije samo živa uspomena na našega Gospo- 
dina Isusa Krista, ona je takođeri žrtva, 

A što je to žrtva? To je čin kojim zemaljsko dobro, 
zemaljsku dobru stvar, koja je moja, dajem Bogu, 
naime ja se odričem te dobre stvari, da više nije 
moja. Ne ću više da je upotrebljavam i učinim tu 
stvar, da se više ne može upotrijebiti za što dru 
niti mogu upotrijebiti više tu stvar u svoju zemaljsku 
korist. I to činim s nakanom da Boga častim, — Dobro 
se vidi, što je to žrtva, u Svetom Pismu Staroga Za- 
vjeta. Zato će nas Sveto Pismo najbolje poučiti, što 
je to žrtva. Da vidimo! Što veli sv. Pismo? 

Već u početku kaže sv, Pismo, kako su Kain 1 
Abel u zahvalu za zemaljski blagoslov prikazali žrtve 
Bogu. 


196 


Kain je prikazivao žrtvu od prvih plodova žita, a 
Abel janje. Oni su žrtvovali te stvari Bogu tako, da 
su ih spalili s nakanom da Boga časte, Oni nisu više 
mogli upotrijebiti one stvari, sebi u korist, nego su 
ih se odrekli i učinili ih neuporabivim, A to su učinili 
zato, jer su htjeli time pokazati, kako jako štuju Boga 
u svojoj duši i kako vjeruju i znadu, i priznavaju, da 
je Bog vrhovni Gospodar svega, pa i njihov, i da se 
oni Njemu zato posve podlažu i pokoravaju, Zato su 
oni prikazali svoje žrtve, 

No to još nije sve u žrtvi, Ima u žrtvi još jedan 
dublji smisao i značenje, Žrtva izvire odatle, što čo- 
vjek ima svijest grijeha, I ljudi osjećaju da je po- 
trebno, i pravda zahtjeva zadovoljštinu za grijehe. 
št treba popraviti, | 

I za nepravde, grijehe, što ih učinio čovjek, za- 
služio je pred Bogom velike kazne — pa i smrt, I 
čovjek je to uvidio i htio bi popraviti, uzeti na sebe 
ono trpljenje, što je zaslužio, da mu Bog bude opet 
milostiv. No onda bi morao sam sebe kazniti — smrću. 
To pak ne može, niti ne smije, Ni Bog toga ne će, 
Zato je čovjek onda uzeo živu životinju, nju usmrtio 
i spalio — žrtvovao, u zamjenu samoga sebe, Na tu 
životinju čovjek kao da prenosi svoje krivice, grijehe, 
njezin život uništava i moli Boga, da uzme smrt živo- 
tinje kao njegovu zadovoljštinu u zamjenu čovjeka, 
— Većina žrtava u Starom Zavjetu imadu to — i baš 
to značenje. A zapovjedio ih je sam Gospodin Bos, 
Evo jedan primjer, 

Na »dan pomirenja« uzeli bi Izraelci uz druge žrtve 
i jedno jare. Veliki svećenik bi stavio ruke na njega 
i time pokazao da sav narod priznaje svoje grijehe i 
kao da ih stavlja na jare. Ovo jare je onda odveo 
jedan čovjek iz grada u pustinju, i s pećine ga strmo- 
glavio (kao žrtvu za grijehe), 

'Najdublje značenje i smisao žrtve dolazi eto 
odatle, što su ljudi svijesni grijeha i hoće da dadu 
Bogu naknadu i zadovoljštinu za grijehe. 

No ipak mi pitamo: Zar može jedna nerazumna 
životinja zastupati, zamjeniti čovjeka? Zar može 
život jedne ili makar i više životinja dati. zadovolj- 
štinu Bogu za krivice učinjene od ljudi? Osobito pak 
to vrijedi, kad se radi o istočnom grijehu i tolikim 
osobnim grijesima. Ne! Životinja ne može zastupati 
čovjeka, koji ima razum i slobodnu volju. Zato su bile 
one životinjske žrtve kod Izraelskog naroda i kod 
pogana samo jedan veliki vapaj i velika čežnja za 
jednom pravom potpunom žrtvom zadovoljštine i po- 
mirenja. — I ta žrtva je došla u punini vremena, To 
je nevini jaganjac Božji Isus Krist, koji oduzima gri- 
jehe svijeta. Životinja nije mogla zamjeniti čovjeka, 
ali Bog je mogao. Naravski, životinju se može usmr- 
tit, A Bog ne može umrijeti. Zato je Sin Božji uzeo 
na sebe ljudsku narav, ljudsko tijelo. I tako je bila 
sada žrtva tu, koja je mogla svu krivnju grijeha pot- 
puno i savršeno izbrisati, Kao čovjek mogao je on za 
Srijehe umrijeti, a kao Bog mogao je potpunu zado- 
ovoljštinu dati Smrt Kristova na križu 
jest prava i potpuna i jedina pomir- 
bena žrtva, žrtva zadovoljštine za- 
sve grijehe ljudskoga roda. 

A jesmo li već s tim, što je Krist umro na križu, 
svi spaseni? Da li poslije Kristove smrti na križu 
dolaze svi ljudi do spasenja bez svoga sudjelovanja? 
To ne! Mi se moramo križu Kristovom pridružiti, Mi 
moramo učiniti da bude žrtva na križu naša, 
moramo je učiniti svojom žrtvom, 
ona mora postati naša. Božansko žrtveno janje mora 
biti položeno u naše ruke i mi ga moramo nebeskom 
Ocu prikazati za naše spasenje. A da li je to moguće, 

i kako bi to bilo moguće? Da li nam je Krist što dao 
i ostavio kakvo sretstvo, kako bi mi mogli tako uzvi- 
šenu žrtvu učiniti svojom i onda je Bogu za sebe pri- 
kazati? — Jest, ima jedno sretstvo, da mi to mo- 
žemo učiniti, I to je sretstvo dao i ostavio Krist svojoj 
Crkvi, To je žrtva sv, Mise, 

Sada dobro pazite: Veliku žrtvu koju je Krist, kao 
veliki svećenik, na Golgoti prinio za čitavo čovje- 
čanstvo, tu istu žrtvu je on kod zadnje večere pri- 
kazao. On je rekao: »Ovo je tijelo moje, koje se za 
vas prikazuje, ovo je krv moja koja se za vas proli- 
jeva«, Tu istu žrtvu koju je Krist prinio na križu i 
koju je antipicirao na posljednjoj večeri u sv. Misi 
je obnovljena, Sveta Misa, dakle, nije samo živa uspo- 
mena nego je također žrtva, prisutnost Kristove žrtve 
na križu. Sada tek moramo s pravom uskliknuti: 
»Skini obuću svoju, jer je mjesto gdje stojiš, sveto«. 
Mi se kod sv. Mise ne sjećamo samo muke i smrti 
Isusa Krista, Ovdje je prikazano njegovo Tijelo i nje- 
gova Krv, Ovdje je Golgota; Krist ponovno prikazuje 
Ocu svoju odanost u smrti, on pred nas stavlja Žrtvu 
koja je otkupila svijet. 

Sada ponovno razumijemo da je sv, Misa jedina) i 
prava žrtva kršćanstva, ona je najuzvišenije bogo- 
služje na zemlji, Kad dakle idemo k sv. Misi, stu- 
pamo na Kalvariju: Krist se žrtvuje za nas jednako 
kao na, Križu. 


3. Sv. Misa, hrana duše. 


Krist je najprije oko sebe skupljao učenike i narod, 
činio je čudesa, da pokaže ljudima da je pravi Sin 
Božji, i propovijedao je kraljevstvo Božje. Kad je on 
ovako, otprilike godinu dana djelovao, činilo mu se 
da je došlo vrijeme da svoje sljedbenike uvede u sve- 

tište kraljevstva Božjega. On im obećaje nebeski 
kruh. Gledamo Gospodina u pustinji, oko njega narod 
komu on propovijeda i čije bolesnike liječi, I kad bi 
večer, a narod nije imao što jesti, tada uzme kruh 
pogleda prema nebu, blagoslovi ga, prelomi i dade 
učenicima« (Mat, 14, 18), Oni ga razdijele među 
narod, Pod rukom Gospodinovom i apostola umno- 
žava se kruh tako da se svi nasitiše, Slijedećeg dana 
vidimo Gospodina u sinagogi u Kafarnaumu gdje drži 
Židovima i svojim učenicima vrlo važan govor, koji 
nadovezuje na čudnovato umnožavanje kruha i obe- 
ćaje kruhu s neba, kruh života koji će dati svojima. 
Tada reče na začuđenje sviju: »Kruh koji ću vam ja 
dati, tijelo je moje za život svijeta« (Iv, 6, 52). Žido- 
vima nikako nije išlo u glavu da će njegovo tijelo jesti 
i njegovu krv piti, Ali Krist ne povlači ni jednu od 
svojih riječi, nego baš protivno; on ponavlja svoje 
obećanje u šest rečenica punih sadržaja: »Zaista, 
zaista vam kažem: Ako ne jedete tijela Sina čovje- 
čjega i ne pijete krvi njegove, nemate) života u sebi. 
Ko jede tijelo moje i pije krv moju ima život vječni 


i ja ću ga uskrsnuti na sudnji dan, Jer je tijelo moje 


doista jelo i krv je moja doista pilo. Ko jede tijelo 
moje i pije krv moju ostaje u meni i ja u njemu... 
Tko jede ovaj kruh živjeće u vijeke« (Iv. 6, 53-58). 
Što kaže ovdje Gospodin? Odmah osjećamo da je 
pred nama vrlo važna stvar. Što misli Gospodin 
riječju: »Život vječni?« To je život milosti, djetinjstva 
Božjeg, participiranje božanskog života Kristova; to 
je svetište njegovog božanskog kraljevstva, I što on 
veli o tom vječnom životu? Ko ovu hranu, ovaj ne- 
beski kruh ne jede, taj ne spada k njemu, taj je isklju- 
čen iz vječnog života. A ko blaguje tu hranu taj ima 
život vječni i zadobije pravo na uskrsnuće na sudnji 
dan. Gospodin govori jasno. On ne će da ga krivo ra- 

zumiju. Dolazi odmah do razdvojenja duhova: Židovi 
ostavljaju sinagogu, jer ne razumiju Kristovih riječi. 
Također mnogi učenici se od njega povlače: »Tvrd 
je ovo govor!« Gospodin ne povlači ni jednog slovca 
od svojih riječi, On se okrene svojim apostolima i pita 
ih: »Nećete li i vi da otiđete?« Time Spasitelj namje- 
rava reći: ako to ne možete vjerovati, idite, jer vas 
ja tada ne trebam! Ali, Petar odgovori u ime svoje 
braće: »Gospodine, kome ćemo ići? Ti imaš riječi 
života vječnoga; mi vjerujemo«, 

Šta je dakle Spasitelj, tada, u sinagogi, u židov- 
skoj bogomolji, obećao? Onj nam hoće dati kruh koji 
je njegovo tijelo. Ovaj kruh čuva život vječni i ko 
ga ne jede isključen je od Krista. Pitamo se dalje, 
kada je Gospodin ovaj kruh, ovo tijelo i krv predao 
svojoj Crkvi za hranu? Mi već znamo. Kod zadnje 
večere je rekao: »Uzmite i jedite ovo je tijelo 
moje... Pijte iz njega svi, jer ovo je krv mojal« Da- 
kle kod zadnje večere Krist je svoje obećanje ispu- 
nio, Ali mi znamo da je baš sv. Misa izvršenje Kri- 
stove naredbe: ovo (što sam učinio kod posljednje 
večere) činite na moju uspomenu. Dosljedno tome 
moramo reći: u sv, Misi ispunjava se i obistinjuje 
ono što je Gospodin tada u sinagogi kazao. 

Zapamtimo i ovo treće o sv. Misi: ona je gozba: 
i to vrlo značajna gozba, jer se na nju nadovezuje 
vječni život, sjedinjenje s Kristom i uskrsnuće, 

Ona je također spomen-gozba, Spasitelj veli: »Je- 
dite i pijte... To činite na moju uspomenu«, Ona je 
dakle gozba na uspomenu Isusa Krista. Gospodin je 
prije ustanovljenja presvete Euharistije blagovao 
vazmeno janje, I to je bila također spomen gozba, 
Židovi su klali i jeli svake godine vazmeno janje kao 
uspomena na oslobođenje iz egipatskog ropstva. Mi 

znamo da je vazmeno janje slika smrti Kristove, Sv. 


Pavao radosno kliče: »Žrtvovano je naše vazmeno: 


janje, Krist!« (I Kor, 5, 7) Dakle to je spomen-gozba. 

Sv, Misa je napokon i prikazna gozba, jer mi 
ovdje blagujemo tijelo i krv Gospodinovu i to ono 
tijelo koje je Spasitelj u smrti prikazao i onu krv 
koju je do zadnje kapi u svojoj smrti prolio. 

Sv. Misa je dakle gozba, spomen gozba i prika- 
zna gozba, O kršćani, najuzvišenije što imamo na 
zemlji je sv. Misa, | 

Kako je nastala današnja Misa? 


Sv. Misa je živi spomen na Isusa Krista, velika 
i jedina žrtva kršćanstva, predočivanje žrtve na 
križu i gozba koja nam daje vječni život. Sv. je Misa, 
dakle, najveće i najuzvišenije što mi kršćani imamo. 
Ovo dragocjeno blago položio je Krist u ruke Crkve 
da ga čuva do konca svijeta. Gospodin je predao 
Crkvi ovaj dragocjeni dijamant; ona ga je trebala 
lijepo uokviriti. Crkva je doista kao mudri zlatar 
izradila lijep okvir ovom skupocjenom dragulju. Ra- 
zumijete li, što time mislim? Krist je svojoj Crkvi 
ostavio samo jezgru i bit, to jest ono što je učinio 
kod posljednje večere; nije točno odredio molitve, 
čin obreda — to je prepustio Crkvi. I zbilja, ove 
molitve i obredi nisu bile uvijek i posvuda jednake. 
Još danas ima raznih misnih obreda. Grčki obred i 
molitve drukčiji su od naših rimskih, Današnju ćemo 
misu dobro razumjeti tek kad je upoznamo u njezi- 
nom povijesnom razvoju. 

1, Posljednja večera. Kakva je bila prva 
sv, Misa? Prikazao ju je sam Krist kod posljednje 
večere, Tu vidimo ponajprije dva bitna dijela: pre- 
tvorbu i pričest: »Dok su oni blagovali. uze Isus 
kruh, blagoslovi i prelomi i dade učenicima svojim 
i reče: »Uzmite i jedite, ovo je tijelo moje; tada uze 
kalež, zahvali i dade im govoreći: Pijte iz njega 
svi, jer ovo je krv moja Novoga Zavjeta. ..« (Mt, 26. 

26 ss). Tu vidimo dva glavna dijela Mise: pretvorbu 
i blagovanje, Ipak se uz ta dva glavna dijela mise 
Već nalaze neki nebitni, koje možemo označiti pri- 
pravom na kasnije obrede, Slušamo da je Gospodin 
kod večere oprao apostolima noge i sam razjasnio 
smisao tog čina: »Tko je opran ne treba nego da mu 
samo noge opere pa je sav čist, , ,« (Iv. 13, 10.). Spa- 
sitelj time hoće da kaže, kako svaka duša mora či- 
sta stupiti svetoj slavi, Danas mi to činimo u počet- 
nim molitvama (Confiteor, , ,), Nadalje slušamo da je 
Gospodin »prelomio kruh«; to biva i danas u sv. 
Misi, Vidimo da je Krist održao i propovijed; to je 
onaj lijepi oproštajni govor, koji nam donosi evan- 
đelist Ivan. Propovijed i pouka i danas pripadaju 
Misi, Konačno govore evanđelja da su apostoli na 
koncu večere otpjevali hvalu (psalme); i kod nas se 
u Misi pjevaju psalmi, Vidimo, dakle. kod prve Mise 
uz bitne djelove i nebitne iz kojih su se postepeno 
razvili današnji obredi, 

2, Apostolska Misa. Kakva je bila Misa 
apostola? Nije zabilježeno kad su apostoli prvi put 
izvršili Gospodinov nalog: »To činite na moju uspo- 
menu«, (Lk. 22, 19.), Svakako je to bilo uskoro po 
dolasku Duha Svetoga. A kako su apostoli obavili 
prvu Misu? Moramo je predstaviti vrlo jednostav- 
nom, U sakupljenoj jeruzalemskoj kršćanskoj općini 
ustao je neke večeri Petar ili koji drugi apostol i re- 
kao po prilici ovo: »Braćo, u noći kad je Gospodin 
Isus bio izdan, uze kruh, prelomi i reče: Ovo je ti- 
jelo moje, koje će se za vas predati. Ovome je do- 
dao opomenu: Ovo činite na moju uspomenu (L Kor, 
11, 24). Mi ćemo sad zaista proslaviti spomen na 
njegovu muku, uskrsnuće i užašašće.« Tako je po 


prilici govorio apostol, I pripravili su kruh i vino, 

posvetili i razdijelili prisutnima. Da li su kod toga 
još štogod molili ili radili ne možemo utvrditi. Ipak 
je posve sigurno dvoje: prvi su kršćani svečanost 
vršili s velikim poštovanjem, i ona se naslanjala na čin 
posljednje večere i židovske vjerske običaje. Sad su 
bili svijesni da je Gospodin blagujući vazmeno janje 
ustanovio presveti sakramenat i vjerovali da je u 
Gospodinovom duhu što uspomenu na nj povezuju s 
gozbom, Tako su nastale ljubavne gozbe ili agape. 
Kršćani bi se skupili u kući kojeg vjernika, donijeli 
sobom jelo, koje su međusobno darivali da pokažu 
svoju ljubav i kod tih se gozba prikazivala sv. Misa 
ili kako su je oni zvali »večera Gospodnja« (T. Kor, 
11, 20). 

= U sv. se Pismu nekoliko puta govori o takvoj 
euharistijskoj svečanosti koja je bila povezana s aga- 
pom, Tako se u Djelima Apostolskim govori o kršća- 
nima u Jerusalemu: »I svaki dan bijahu jednako je- 
dnodušno u hramu i lomeći kruh po kućama primali 
su hranu s radošću i priprosta srca« (Dj. Ap. 2, 46). 
Kad je sv. Pavao sa svog trećeg misionskog puta 
išao u Jerusalem, i došao u Troju u Maloj Aziji pri- 
povijedaju Djela Apostolska ovo: »U prvi dan tjedna 
(nedjelja!), kad se sabrasmo da lomimo, propovijedao 
im je Pavao, jer je htio sutradan da otputuje, i pro- 
dulji svoj govor do ponoći. U gornjoj su sobi, gdje 
smo se sastali, bile mnoge svjetiljke« (već tada litur- 
Sijska svijetla!), Sad se zbi pad zadrijemalog mladića 
s trećeg kata, Tada (Pavao) iziđe, prelomi hljeb i 
jede. Tada je govorio još dugo sve do zore (Dj. Ap. 
20, 7 sl). Ali najdublji pogled u jednu takvu agapu 
— misu daje nam sv. Pavao u svojoj poslanici Ko- 
rinćanima (11, 17-34). Zacijelo su se već tada po- 
javljivale tamne strane agapa. Zbivalo se, da su neki 

osobito bogatiji kršćani, jeloj koje su sobom donosili, 
sami jeli: »Svaki uzme najprije svoju večeru da jede; 
i jedan gladuje, a drugi se opija« (11, 21), Ove ne- 
urednosti zbog kojih Pavao kudi Korinćane bit će da 
su se i drugdje događale. To je postepeno prouzro- 
čilo da se već u prvom stoljeću Misa dijelila od 

agapa, Spoznali su da kod gozbe čovjek nije uvijek 
u stanju, koje je poželjno za sv. uspomenu Kristovu, 
Agape su se još neko vrijeme održale navečer; ali 
euharistijske su svečanosti prenesene u jutro i za 
njih je propisana zapovijed trijeznosti. 

Ipak za agapa-misu možemo utvrditi jednu mi- 
sao: kršćani su euharistiju okružili ljubavlju bliž- 
njega; mi je okružujemo molitvom. Od njih možemo 
naučiti kako su djela ljubavi k bližnjemu vrlo dobra 
priprava i zahvala za sv. Misu, 

3, Postanak katekumenske mise. Sad 
još moram pokazati kako je nastala naša kateku- 
menska misa, 

Uz »večeru Gospodnju«, koju su prvi kršćani 
slavili u vezi s agapom, postojalo je i drugo bogo- 
služje, koje je bilo više posvećeno molitvi i pouci, 
Dok se u kućama održavala žrtvena gozba strogo 
odijeljena od inovjeraca, službu pouke i molitve oba- 
vljali su u početku u hramu i sinagogama. Ovo drugo 
bogoslužje prenijeli su iz svoje židovske prošlosti u 
kršćanstvo. Židovi su naime svake subote imali 
svoju služ bu Božju u sinagogama. Razvijala se ovim 
redom: 1, molitva, 2, čitanje Zakona i proroka, 3. 
predavanje ili tumačenje onog što se čitalo. — Ovo 
bogoslužje preuzeli su iz sinagoga prvi kršćani i ude- 
sili ga na svoj način, I kad se »večera Gospodnja« 
odijelila od agapa te okružila stalnim obredima i 
molitvama, sjedinila se žrtva s molitvenom i pouč- 

nom službom, koje sada sačinjavaju katekumensku 
Misu, Katekumenska Misa (dio današnje Mise: od 
početka do evanđelja i vjerovanja) potječe, dakle, 
od službe u židovskoj sinagogi te ima još danas u 
glavnom isti red: 1, Molitve (od početka do pristup- 
ne molitve); 2. dva čitanja: poslanica i evanđelje; 3. 
propovijed (koja spada na Misu). Iz ovog vidimo svr- 
hu i zadaću katekumenske mise: 1, Uzdignuće srca 
po molitvi (molitveno bogoslužje); 2. Utvrđivanje 
vjere čitanjem i propovijeđu (poučna služba). Oboje 
je priprava na sv. žrtvu u užem smislu. 

4 Sveta Misau2 stoljeću. Vidjeli smo 
kakva je bila sv, Misa u najstarije doba, Najprije u 
vezi s agapom, a kad se od nje odijelila, u vezi s mo- 
litvom i porukom, Već oko g. 150,, dakle po prilici 
100 god. iza apostola, nalazimo Misu u glavnim pote- 
zima onakovu kakva je danas. Crkveni otac, sv. Ju- 
stin mučenik, opisuje nam u to doba Misu, gdje je 
vidimo u glavnim dijelovima. Kasnije su još dodane 
kraće molitve i obredi, 

Pročitat ću nešto iz tog opisa: 

»Na dan koji se zove nedjelja skupe se svi koji 
stanuju u gradovima i selima; pri tom se čitaju zna- 
menitost apostola (tj. evanđelja) ili proročke knjige 
dok ne bude dosta. Kad čitač prestane, predstojnik 
(biskup) u nagovoru potiče na nasljedovanje svega 


ovoga dobra. — Na to se svi zajednički uzdignemo 
i molimo za nas... i sve druge na čitavom svijetu, 


da i djelom budemo vrijedni članovi zajednice i tako 
postignemo vječno blaženstvo. Pošto dovršimo moli- 
tvu pozdravljamo jedan drugoga cjelovom (mira), 
Tada se nadstojniku braće pripravi kruh i čaša s vo- 
dom i vinom; on to primi i daje hvalu i slavu zajed+ 
ničkom Ocu po! imenu Sina i Duha Svetoga te glasno 

govori dugu zahvalu (eucharistia) za to, da mi po- 
stanemo vrijedni tih darova. Na koncu molitve i euha- 
ristije sav puk izražava svoju suglasnost riječju 
»Amen« .., Po zahvali predstojnika i suglasnosti pu- 
ka dijele oni koji se kod nas zovu đakoni svakom 
prisutnom od euharistijskog kruha, vina i vode, te 
odnose i onima koji nisu nazočni. 

Ova hrana zove se kod nas euharistija. Nitko ne 
smije kod nje sudjelovati, ako ne drži maš nauk 
istinskim i nije primio pranje (krštenje) za otpušte- 
nje grijeha i preporod, te ne živi po nauci Kristovoj. 
Jer mi je ne uzimljemo kao obični kruh i obično piće, 
nego kako smo poučeni, da je pod a ai hra- 
nom tijelo i krv utjelovljenog Isusa. 

Tako opis sv, Justina. Vidimo a je Misa drugog 
stoljeća veoma sličila današnjoj. Točno razlikujemo 
katekumensku misu koju je sačinjavala služba pouke 
i molitve te samu žrtvu, U katekumenskoj Misi nala- 
 zimo čitanja iz Starog i Novog Zavjeta, kao što to mi 
još danas imamo u poslanici i Evanđelju; zatim je 
biskupova propovijed. Iza ovog je bila molitva za sve 
ljude, U današnjoj je Misi više nema; moli se još je- 
dino na Veliki Petak, U samoj žrtvi već jasno razli- 
kujemo tri dijela: prikazivanje žrtvenih darova, ve- 
liku molitvu s pretvorbom (kanon) i žrtveno blago- 
vanje (pričest). Sad ćete moći razumjeti sastav da- 
našnje mise. 

5, Shema današnje mise. Pogledajmo sta- 
rokršćansku kuću Božju. Ima dvije prostorije: veliko 
predvorje i svetište, To je slika sv, Mise koju se dijeli 
na dva dijela: katekumensku Misu i žrtvu, Prije nego 
prođemo kroz samo svetište pokazat ću vam nacrt 
zgrade. Taj morate točno proučiti. 

Na ovom nacrtu vidite, dakle, dva glavna dijela. 
Najprije predvorje. Čemu služi? Ono je prijelaz s ce- 

ste u svetište. Tu mora zamuknuti buka svijeta; tu se 
treba pripraviti da sabrani uđemo u svetište. To je 
katekumenska Misa, Sad pođimo u drugu prostoriju 

— svetište. Tu je misna žrtva; ovdje se prikazuje sv. 
žrtva Isusa Krista, Katekumenska je misa priprava za 
žrtvu, 


Pogledajmo predvorje pobliže. Ima dva dijela: 
prvi je molitveno bogoslužje a drugi služba čitanja. 
U prvom dijelu ide čovjek prema Bogu, u drugom se 
Bog priklanja čovjeku; u prvom čovjek u molitvi go- 
vori Bogu, u drugom Bog po čitanju i pouci govori 
čovjeku, u prvom čovjek daje svoju riječ, u drugom 
prima Božju riječ. Katekumenska Misa dijeli se, da- 
kle, u bogoslužje molitve, i čitanja ili pouke. Želim li 
dakle predvorjem kako treba proći, moram učiniti 
dvoje: moliti i slušati. Zapamtimo ove dvije riječi: 
molim i slušam. 

Razgledajmo još podrobnije prvi dio predvorja. 
Molitveno bogoslužje predstavlja neku vrst hodočašća 
u nebo, što pokazuje ono nekoliko stepenica: s vrata 
naše grešnosti uspinjemo se k Božjem prijestolju: 
1, stepenica je kajanje ( u početnim molitvama; Con- 
fiteor); 2. stepenica je čežnja i želja (Kyrie); 3, ste- 
penica jest zahvala Bogu (Gloria); 4, stepenica jest 
prošnja (oratio). Tako smo se od naše bijede podigli 
do Božjeg prijestolja. 

U »čitanjima« ide Bog Otac na po puta ususret 
svom djetetu uzima nas na ruke govoreći nam: 1, po 
Božjem glasniku (u poslanici ili čitanju), 2. po svom 
jedinorođenom Sinu (u evanđelju), 3. po crkvi na 
usta svećenika (u propovijedi). Mi smo molili i slu- 
šali, sad smo spremni da stupimo u svetište. Vratar 
je vjera (Credo), koja nam otvara vrata i mi smo već 
u blistavoj Božjoj kući, 

Prođimo svetištem za žrtvu; ono je trostruko: 
srednji je dio srčika, najsvetije u misi: Kristova žr- 
tva, puk zove taj dio pretvorba, a u crkvenom se 
jeziku zove kanon, Prije toga jest priprava žrtve ili 
ulaz zajednice u žrtvu; zovemo to prikazanjem; iza 
kanona je pričest. Tri dijela ima dakle žrtva: prika- 
 zanje, pretvorbu i pričest. U prikazanju pokazujemo 
svoje sudjelovanje u žrtvi darom. Pretvorbom dolazi 
nam u ruke Tijelo i Krv Gospodnja i mi smijemo da 
žrtvujemo janje Božje nebeskom Ocu, U pričesti pri- 
mamo mi natrag naš dar, ali pobožanstvenjen, U pri- 
kazanju dajem svoj kruh, a u pričesti primam Božji 
kruh. Tri su dakle stvari koje moramo u žrtvi učiniti; 
kratko ih možemo označiti: dajem, žrtvujem, primam. 

Sad je shema ili nacrt sv. misne žrtve jasna; po- 


dijeljena je na dva dijela: predvorje i svetište, kate-. 


kumensku misu i žrtvu. Sadrži pet velikih dijelova: 
molim, slušam, dajem, žrtvujem, primam. Ovo je od 
velike važnosti za razumijevanje ali i za sudjelovanje. 
| Ovih pet dijelova lijepo se slaže: Kristova se žrtva 
sastoji od dvostrukog davanja i primanja: u kateku- 
menskoj misi dajem ja svoju riječ (u molitvi) i pri- 
mam zato Božju riječ (u čitanju i propovijedi); u 
žrtvi dajem svoj kruh (prikazanje) i primam Božji 
kruh (pričest). Između ovog svetog davanja i prima- 
nja leži na oltaru  žrtvovano, zaklano Božje Janje. 
Tako se u svakoj misi ispunja slika iz Jakobovog sna 
o nebeskim ljestvama (Gen, 28, 12): anđeli se uspinju 
i nose našu riječ i naš kruh gore i silaze donoseći nam 
Božju riječ i Božji kruh. Po svetoj se misi zaista obi- 
stinjuje riječ Spasiteljeva: »Vidjet ćete nebo otvo- 
reno i anđele Božje gdje uzlaze i silaze nad Sina 
čovječega« (Iv, 1, 51). 

Predmisa 


Opći pregled: Poznata nam je već podjela 
svete Mise, Ovu podjelu moramo uvijek imati pred 
očima: dva glavna dijela: predvorje i svetište: to jest, 
predmisa i sama žrtva, U predmisi prevladava riječ, 
i to ljudska riječ u molitvi, a Božja riječ u pouci; a 
u drugom dijelu se prikazuje sama žrtva, Ovdje ćemo 
se više baviti sa predmisom. 

Najprije molimo, a onda slušamo, Molimo u četiri 
stepena: najprije okajavamo svoje grijehe u pristup- 
noj molitvi; zatim ponizno i puni pouzdanja u Kyrie 
(Gospodine pomiluj) kucamo na vrata nebeskog Oca; 
potom slavimo u Gloria (Slava) Trojedinog Boga i 
napokon ga molimo za milost u crkvenoj molitvi 
(Oratio). | 

Razumijete li sada nutarnju vezu molitvenog di- 
jela? Zamislite da idete nekom velikom gospodinu, 
da ga zamolite za namještenje ili kakovo drugo do- 
bročinstvo, Šta vi tu onda radite? Na pragu očistite 
cipele i popravite ako što na vama nije u redu, Iza 
toga pokucate na njegova vrata i zamolite, da li je 
slobodno ući. Kad stanete pred njega, poklonite mu 
se, uljudno ga pozdravite te mu predate svoju molbu 
po mogućnosti s kakovom preporukom nekog drugog, 
njemu poznatog, gospodina, 

Vidite, upravo tako mi radimo u molitvenom di- 
jelu predmise, 1, Ponajprije se nalazimo na pragu 
(Svećenik stoji pred najdonjom stepenicom oltara), 

Tu se čistimo od prašine grijeha, Radi se samo o pra- 
šini, ne o blatu; to jest samo o lakim grijesima, jer se 
teški grijesi moraju ispovijedati prije negoli stupimo 
pred »velikog gospodina«, Vječnog Boga. To se zbiva 
u pristupnoj molitvi, 11, Tada kucamo, i to tri puta, 
budući da nije samo jedan gospodin, nego su tu tri 
gospodina: Otac, Sin i Duh Sveti koji su dakako jedan 
Bog. To se zbiva u Kyrie eleison (Gospodine pomi- 
luj). III, Sada ulazimo i evo nas pred Trima Osoba- 
ma; najprije ih s poštovanjem pozdravimo, a to či- 
nimo u lijepoj himni: Gloria in Excelsis (Slava Bogu 
na visini). To je pozdrav Presvetom Trojstvu. IV, Tek 
sada se približujemo najvišemu od ova tri Gospodina, 
nebeskom Ocu, i upravimo mu svoju molbu; to je 
crkvenu molitvu (Oratio). A da bude naša molba usli- 
šana predajemo mu i preporuku. A šta mislite od 
koga je ova preporuka? To mora biti gospodin koji 
nam je vrlo dobro poznat, ali koji također uživa ve- 
liki ugled kod nebeskog Oca. Vi ćetel to pogoditi, jer 
je samo jedan, Isus Krist, naš brat, budući da je uzeo 
na sebe našu ljudsku narav, i Božji suvladar, jer sjedi 
o desnu Boga. Njegova će nam preporuka mnogo ko- 
ristiti. Zato zaključujemo svaku crkvenu molitvu sa 
završnom formulom: »Po Gospodinu našemu, Isusu 
Kristu, Sinu tvojemu..,« Time kanimo reći: Našu 
molbu preporuča i potpomaže Spasitelj, I Gospodin 
je obećao: »Štogod tražite u ime moje, daće vam se...« 

Sada tek razumijemo tok prve polovice predmise: 
kajem se, kucam, pozdravljam, molim. 
Obraćamo se skoro uvijek na Presveto Trojstvo, u 
prvom redu na nebeskog Oca! Dosad smo mi sami 
govorili, Trojedni Bog nas je samo slušao. To je mo- 
litveni dio predmise, 

Čim nebeski Otac ugleda preporuku svoga Sina, 
digne se s prijestolja, prima nas za ruku i povede 

nas u nutrinju palače, No prije nego nam usliša mol- 
bu on s nama razgovara, opominje nas i priča nam 
mnogošta lijepa i veličanstvena o svome Kraljevstvu, 
Ali jer smo se prije obraćali na sve tri božanske 
Osobe, zato svaka od njih upravlja na nas svoju riječ: 
Otac šalje svoga glasnika i govori nam u poslanici: 
Sin nam govori u Evanđelju; a Duh Sveti koji prebiva 
u Crkvi govori nam u svećenikovoj propovijedi. To je 
drugi dio predmise: poučni dio predmise: Slušam Oca 
u Poslanici, Sina u Evanđelju, a Duha Svetoga u pro- 
povijedi, I ove nam riječi dolaze do srca i zato mi na 
njih odgovaramo: Vjerujem od svega srca, vjerujem 
u Oca, vjerujem u Sina, vjerujem u Duha Svetoga. 
To je vjerovanje na kraju predmise. 

Razumijete li sada predmisu? Ona nije ništa drugo 
nego prošnja ili audijencija kod Trojednog Boga. Kako 
je sveta predmisa! Zamislite da smijete jednom doći 
k vašem biskupu da ga za nešto molite ili da s vama 
govori! Ali, što je biskup prema dragom Bogu! 
Svakako predmisa još nije najviše. U žrtvenoj misi 
Poziva nas nebeski Otac u nutrinju svoje palače, 
tamo nas hrani kod svoga stola; i Krist, Sin Božji, 


nas poslužuje, 


1. Molitveni dio predmise 


1, Pristupna molitva: Sad ćemo pobliže 
promotriti pojedine dijelove predmise, Prvi dio je 


pristupna molitva: ona sadrži uvodni psalam i ispo- 


Vijed, Psalam nas hoće uvesti u pravo molitveno 
raspoloženje. Prije no počnemo svirati u gusle ili 
lutnju trebamo ih naštimati. Isto tako prije nego uda- 
rom u žice molitvene harfe, trebam ih naštimati. To 
je smisao psalma 42 s njegovim verzikulom. 
Promotrite  verzikul: Pristupit ću k oltaru 

Božjemu... To je najvažnije u čitavom psalmu. Što 


to označuje? To označuje dobru nakanu 1 čvrstu 
odluku: hoću da svetu žrtvu dobro i dostojno pri- 
nesem! Ovaj verzikul naučite napamet pa ako nemate 
kod sebe misni tekst tada ga ponovite dva do tri 
puta, dok svećenik moli pristupnu molitvu i stvorite 
odluku, da ćete svetoj Misi pobožno prisutvovati, i to 
je dovoljno. 

Poslije psalma 42 sa verzikulom »Pristupit ću k 
oltaru Božjem« moli svećenik, a iza njega poslužnik 
u ime svih vjernika, ispovijed koja počinje s latinskom 
riječju: Confiter, Kad sam prvi put čuo u svetoj Misi 
Confiteor bio sam vrlo razočaran te sam rekao: pa 
to nije pravo pokajanje. U školi smo učili mnogo 
ljepše pokajanje; tamo je pokajanje iz ljubavi i po- 
kajanje iz straha (savršeno i nesavršeno) -bilo bolje 
formulirano, Ali ovdje kod Confiteor-a nije tako. 
Danas mislim drukčije. Kod Confiteor-a doduše mo- 
tivi pokajanja nisu izričito istaknuti. Ali je zato 
nadasve dramatska molitva, Ona nam predstavlja su- 
dačku scenu u dva čina, Taj prizor ću vam sada 
opisati, 

Osjećam se prenešen u nebeski dvor pred sudačko 
prijestolje Božje. U sredini stoluje vječni Sudac, a 
oko njega su se okupili sveci; vidim najodličnije: bl. 
Djevicu Mariju, vojvodu nebeskih četa Mihovila, 
preteču Gospodinova Ivana Krstitelja, apostolske 
prvake Petra i Pavla. Evo me pred njima, Oni poka- 
zuju prstom na mene optužujući me da sam se izne- 
-vjerio milosti sv, Krsta. Osjećam se tako malenim da 
bih htio u zemlju propasti. »Moj grijeh, moj grijeh, 
moj preveliki grijeh!« To je najviša i najdublja tačka 
čitave molitve, stjecište svih: valova pokajanja, Sada 
slijedi nenadani preokret, drugi čin. Isti sveci, moji 
prijašnji tužioci, ne gledaju na mene više oštro, obra- 


214 





tili su se prijestolju Božjem i oni su sada moji zago- 
vornici i branitelji. Gledam ih kako se obraćaju Sve- 
mogućem Sucu da izmole za mene oproštenje: To je 
sveta igra — Confiteor, 


2, Ljubljenje oltara: Poslije pristupne | 


molitve s iskrenim priznavanjem krivice svećenik se, 
olakšan oproštenjem i pun čežnje, uspinje stubama na 
oltar. Prvo što sada čini jest: on poljubi oltar. Koj 
svečane svete; Mise meće tamjan u kadionicu i kadi 
oltar, a zatim ide na desnu stranu nazvanom strana 
Poslanice, i moli, učinivši znak križa, Ulaz il 
Introitus. 

Pitajmo se sada najprije, što znači ljubljenje 
oltara? Svećenik moli ljubeći oltar slijedeću molitvu: 
»Molimo te, Gospodine, da se dostojiš po zaslugama 
svetih Svojih (ovdje poljubi oltar) kojih se moći 
ovdje nalaze, oprostiti sve grijehe moje, Amen«, Ova 
nam molitva kaže da svećenik ovim poljubcem časti 
relikvije koje se nalaze u oltaru, Nijeste li još nikad 
čuli da biskup kod posvete crkve mora u oltar sta- 
viti relikvije svetih mučenika? Ovaj običaj seže u 
staro doba i sjeća nas na prve kršćane koji su na 
grobovima mučenika prikazivali sv, Misu. 

Svaki oltar moramo smatrati svetim, jer “je on 
grob mučenika, Ali ljubljenje oltara ima još i dublje 
značenje. Poljubac oltara je poljubac zaručnice Crkve 
zaručniku Kristu, Razumijete li to? Oltar nije samo 
bio čašćen u staro vrijeme kao grob mučenika, Stara 
ga Crkva časti kao sliku Kristovu, kao Krista sa- 
moga. Kod posvete oltar je bio pomazan uljem, 
krizmom; stoga je on simbol »Pomozanika« — Krista. 

Sada je na oltaru obično svetohranište sa Pre- 
svetim, U prijašnja vremena nijel bilo tako, Presveto 
se čuvalo u sakristiji, a kasnije u posebnim sveto- 
hraništima na zidu. Ipak su i tada vjernici oltar veoma 

častili kao simbol Kristov, Sjetite se Velikog Petka; 
svećenici stupaju u crnom ruhu pred oltar, sveto- 
hranište je prazno i otvoreno, a ipak se bacaju na 
stepenice oltara i klanjaju se samome Kristu. Na- 
žalost smo mi, današnji kršćani, izgubili pravi pojam 
čašćenja oltara, Oltar je najsvetije mjesto u čitavoj 
kući Božjoj, časnije nego $radnja sa slikama, to je 
nešto sasvim nebitno, Oltar je žrtvenik, kao Kalva- 
rija; oltar je dakle simbol Krista. 

3, Ulaz: Poslije nego je svećenik uzašao na 
oltar i poljubio ga, ide na desnu stranu, koja se zove 
i strana poslanice, prekriži se i moli Ulaz ili 
Introitus, O toj molitvi kanim vam nešto kazati. 

Vodim vas u duhu u staru rimsku crkvu: dakle 
otprilike prije 1400 god; papa služi sv. Misu u nekoj 
velikoj crkvi, recimo u crkvi sv, Petra, No pazite, 
kako je ova počela, Sakristija nije tada još kraj 
velikog oltara kao sada nego otraga kod glavnog 
ulaza crkve. Papa je došao u sakristiju obukao na 
se sveto ruho, Pjevači su se poredali u dva kora 
pred velikim oltarom. Tada je počeo ulaz papin 
sa svim biskupima, višim i nižim svećenstvom prema 
oltaru, Za vrijeme toga ulaza pjevači i puk naizmje- 
nice pjevaju pjesmu koja se sastojala iz psalma, 
poput litanija isprepletena pripjevom, Ta se pjesma 
pjevala tako dugo dok povorka nije stigla k oltaru, 
i papa započeo Misu, Tada još nije bilo pristupne 
molitve, i ova je pjesma bila ulaz ili introitus. 

Koji su psalam pjevali? Naravno onaj koji bi pri- 
stajao Misi, Ako je Misa bila žalosna, kao na pri- 
mjer u korizmi, pjevali su ozbiljni psalam, Na Uskrs 
i Božić su sigurno pjevali radosnu pjesmu. Što je 
dakle bilo svrha ove pjesme? Ona je trebala da či: 
tavu crkvu stavi u pravo raspoloženje što je uopće 
i zadaća pjesme, Nadalje je trebala ta pjesma da 

prati svečani ulaz svećenstva i time nas uvede u 
početak Mise, | | 
Jeste li prebivali kada u kazalištu kod neke 


opere? Kako započinje komad? Daje se znak, glazba 


Svira uvodni komad koji zovemo uvertira, Taj ko- 
mad treba da nas prenese u raspoloženje slijedeće 
opere. I sad se diže zastor, U prijašnja vremena nije 


bilo nikakvog zastora. Igra bi počela tako da su 


glumci jedan za drugim dolazili na pozornicu pje- 
vajući ulaznu pjesmu, | | 

Misa je također igra i to najsvetija i najuzvišenija 
gluma, Ulazna pjesma ovoj igri je Ulaz ili Introitus, 
Danas naravno Ulaz nije više ulazna pjesma, Tu 
je došla u toku Srednjeg Vijeka pristupna molitva 
koju su stavili pred Ulaz, Nakon toga je otpao i sve- 
čani ulaz klera, i sakristiju su premjestili kraj 
velikog oltara, I tako se ulazna pjesma sve više skra- 


čivala, dok nije ostala samo kratka molitvica koju 


svećenik moli poslije pristupne molitve na strani 
Poslanice, | 

4, Kyrie: Pošto je svećenik na strani Poslanice 
izmolio Ulaz ide u sredinu oltara (kod svečane Mise 
ostaje na strani Poslanice) i moli naizmjence s mini- 
strantom Kyrie, i to tri puta Kyrie eleison, tri puta 
Chirste eleison i opet tri puta Kyrie eleisomn, 

Kyrie eleison i Christe eleison su grčke riječi, a 
znače na hrvatskom: Gospodine smiluj se, Kriste 
smiluj se! Ovaj saziv već dolazi u Svetom Pismu; 
Tako vapiju dva slijepca u evanđelju, Isusu: Gospo- 
dine, Sine Davidov, smiluj se! 

Vi pitate, kako je zapravo Kyrie došao u svetu 
Misu? On je vrlo stari sastavni dio liturgije; u prvim 
stoljećima je u Rimu crkveni jezik bio grčki i od toga 
vremena se taj molitveni saziv tako udomaćio u 


puku da se je održao i onda kad je bio uveden la- 

tinski kao crkveni jezik, Ali tada se nije pjevao u 
početku mise nego za vrijeme procesije t, j. prije 
Mise ili za vrijeme Mise, 

Sjećate li se da sam vam pričao o službi Božjoj 
u zbornim crkvama? Stari kršćani su iz jedne crkve 
(ecclesia collecta) u procesiji išli u zbornu crkvu 
gdje se prikazivala sv. Misa. Na putu su pjevali lita- 
nije svih svetih sa) Kyrie. Kasnije je procesija otpala 


i zato su stavili Kyrie na početak Mise poslije Ulaza. | 


U početku se Kyrie pjevalo u neodređenom broju. 

Papa Grgur Veliki (# 604) koji nam je također 
i misal darovao izmjenjivao je Kyrie s Christe eleison 
i odredio tri saziva. Od toga vremena je Kyrie 
prošnja Presvetom Trojstvu; prva tri Kyrie idu Ocu, 
trostruki Christe eleison Sinu, a trostruki Kyrie elei- 
son Duhu Svetome. Molimo tri puta da označimo bit- 
nost i srdačnost saziva. , 

Pitamo se što znači Kyrie u sastavu predmise?7 
U pristupnoj molitvi očistili smo svoju dušu od 
malih grijeha. Tada smo ujedno stajali u predvorju 
Crkve i prali ruke na zdencu, kao nekad prvi kršćani, 
U Ulazu smo došli do vrata svetišta, a sada stojimo 
pred vratima nebeskog Oca i kucamo sa devetero- 
strukim »Gospodine, smiluj se«. Mi jadni prosjačići 
stojimo tu i kucamo i ponovo kucamo da nam se 
Gospodar kuće ili tri Gospodara, Otac i Sin i Duh 
Sveti, smiluju ida nam otvore vrata, Pomislimo 
samo kako veliku milost mi tu molimo: najveću 
milost na zemlji, Krista samoga u Presvetoj Euha- 
ristiji kao žrtvu i hranu; sada razumijemo srdačnost 
i moć Kyrie. 

Kyrie je ujedno Advenat dana, Jer slavimo u 
svakoj misi Božić i Uskrs, Kyrie je čeznutljivi ad- 
ventski zaziv Crkve. On je odraz molitve  »rosite 
nebesa odozgo«, Mi taj Kyrie pjevamo za sebe, jer 

u duši ima mnogo toga .neriješenoga, mnogo pogan- 
štine. Mi ga pjevamo za mnogu neotkupljenu su- 
braću koja još sjede u smrtnim sjenama nevjere i 
poganstva da bi 1 njima došao Advenat Kyrie neka 
bude nama punina molitava, želja i osjećaja u 
njemu leži sva čežnja našeg zemaljskog, neotkup- 
ljenog i grješnog bića prema nebesima, 

5, Gloria: Kyrie (Gospodine, smiluj se) je bio 
Advent, Gloria je Božić. Tisućljeća je čovječanstvo 
prije Krista vapilo za Spasiteljem: »Rosite nebesa 
odozgo«: ali nebo nije odgovarala. Sada, otkad je 
Spasitelj došao na zemlju, sada slijedi iza Adventa 
odmah Božić, a to ne samo u crkvenoj godini nego 
i u Svetoj Misi, jer je svaka Misa mali Božić, Kao 
što je na Božić Sin Božji sišao na zemlju kao maleno 
dijete i kao što ga je Majka Božja povila u pelene i 
položila ga u jaslice, tako se zbiva nešto slično i kod 
svete Mise; Sin Božji dolazi u neznatnim prilikama 
kruha i vina k nama; korporal (tjelesnik) su pelene, 
a oltar jaslice; tada je bio vječni i neizmjerni Sin 
Božji kao dijete što plače, a sada je sakriven pod 
prilikama kruha i vina. Vidite, dakle, da Božić i 
sveta Misa stoje u vrlo lijepom odnosu i zato nam 
je razumljivo da u svetoj Misi iza Kyrie dolazi bo- 
žićna pjesma: Gloria in excelsis, 

Mi je poznamo, ona je uspavanka koju su andjeli 
pjevali kod rodjenja Isusova na Betlehemskim po- 
ljanama: »Slava Bogu na visini, i mir ljudima na 
zemlji koji su dobre volje«, Šta su htjeli anđeli time 
kazati? Oni su navijestili program Spasiteljev. On 
je došao na zemlju, postao čovjek i popeo se na Križ 
s dvostrukom nakanom: prvo, htio je Ocu povratiti 
čast koju mu je grijeh oduzeo; drugo, htio je da 
pomiri ljude s Bogom, da im donese mir, Dakle slava 
Božja i mir ljudi bijaše cilj njegovog čitavog Otkup- 

ljenja. To je cilj Crkve, to je i maš cilj, to je i cilj 
svete Mise, Mi prikazujemo sv, misnu žrtvu da da- 
demo Bogu dužno poštovanje, a da sebi prikažemo 
mir, to jest oproštenje grijeha, ukratko, da sebi osi- 
Suramo milost Oikupljenja. Ako se sada još pitamo 
što znači Gloria u sv; Misi, onda možemo reći: Glo- 
ria je svečana jutarnja molitva Crkve, ona je po- 
zdrav i hvala presv. Trojstvu; u molbi za mir je dana 
Prva oznaka sv. Žrtvi, Gloria je svečani odgovor na 
moleći Kyrie, ona je radosna pjesma otkupljenja 
djece Božje. U Kyrie smo uvjerili presv, Trojstvo 
da trebamo Spasitelja, u Gloria zahvalno Šovorimo: 
otkupljena smo djeca Božja, baštinici neba, koji že- 
limo uvijek dublje proniknuti u kraljevstvo Božje. | 
6. Crkvena molitva: Pošto je svećenik po- 
zdravio puk s pozdravom »Gospodin s vama« ide na 
stranu poslanice, za vas na desnu stranu, raširi, 
okrenut prema križu oltara, ruke i reče glasno: Po- 
molimo se: i tada moli glasno s raširenim rukama 
molitvu koja svršava sa zaključnom formulom i na 
koju puk ili poslužnik odgovara: Amen. To je 
crkvena molitva. Nju moramo pobliže promotriti, 
Ponajprije, kako se zove ta molitva? Mi je rado 
nazivamo crkvenom molitvom ili »Collecta«. Ovo 
zadnje ime kazuje nam odakle dolazi ta molitva. 
Pripovijedao sam vam da suj se kršćani u stara vre- 
mena rado sakupljali u jednoj crkvi, a odavde bi 
išli u procesiji u drugu crkvu gdje bi prikazivali sv, 
žrtvu (mi to činimo još danas u prosne dane). Prvu 
crkvu bi nazivali ecclesia collecta (crkva gdje su se 
skupljali). U toj crkvi bi prije izlaza procesije molili 
molitvu, koja se zvala molitva Collectae, tj. molitva 
sakupljene zajednice, Ali kasnije kada je izostala 
procesija i sakupljanje u prvoj crkvi) prenijela se ova 
molitva u samu zbornu crkvu (gdje se je prikazivala 

sv, žrtva), Stavili su je na početak Mise, Ime pak 
Collecta je ostalo. Ali sada je rado nazivamo i crk- 
venom molitvom, jer je baš ona glavna molitva dana. 

Dragi vjernici, vi imate još svoje pučke molitve- 
nike koje nosite ik svetoj Misi. U tim molitvenicima 
molitve dugačke, opširne i k tomu još vrlo čuvstvene. 
Kad promotrite crkvenu molitvu primjetit ćete 
kratkoću i pomanjkanje čuvstava. No to je samo u 
početku, Ako ove molitve pobliže promatrate naći 
ćete da one duboko i mnogo govore. U njima je u 
malo riječi, uključeno mnogo i duboko. Trebamo 
imati veliko počitanje prema crkvenim molitvama, 
jer su veoma stare, i Crkva ih jako cijeni. One su 
ujedno zlatna kadionica na koju Crkva dnevno stavlja 
tamjan svojih prošnja, 

No promotrimo sada još početak i svršetak te 
molitve, Ona počinje uvijek s pozivom: Pomolimo 
se, Ovaj poziv ide puku i iz toga vidimo, da je to 
molitva čitave zajednice, Svećenik je ne moli za 
sebe nego u ime čitave zajednice. Kolektu moli sve- 
ćenik raširenih ruku. To je prastaro držanje kod 
molitve, Tako su stari kršćani uvijek molili, Raši- 
rene ruke označuju nam da srce svoje uvijek spremno 
otvaramo milosti. Ovo držanje označuje i Križ Kri- 
stov. Sada svršetak, Crkvena molitva svršava uvijek 
s istom malo kad promijenjenom, formulom, Običajni 
svršetak glasi: »Po Gospodinu našem, Isusu Kristu, 
Sinu Tvojemu koji s tobom živi i kraljuje u jedinstvu 
Duha Svetoga, Bog po sve vijeke vjekova«, Po ovom 
svršetku postaje crkvena molitva, molitva u ime 
Isusovo, 

O toj molitvi, kako nadete, sam je Gospodin 
rekao da je uvijek uslišena, Većina crkvenih moli- 
tava upravljena je nebeskom Ocu pa Sinu, Tako su 
stari kršćani najradije molili: Ocu po posredovanju 

Sina. Ima također crkvenih molitava koje su 
upravljene drugoj božanskoj Osobi, ali ove su rijedje. 
Duhu Svetome nije nijedna crkvena molitva uprav 
ljena, Pripazite takodjer što se tu govori o Spasitelju 
da je on Kralj: ».. .koji s Tobom živi i kraljuje...« 
U zaključnoj formuli dakle spominju se sve tri Bo- 
žanske Osobe, ona je dakle molitva i priznanje pre- 
svetog Trojstva, Ni preko ove zaključne formule ne 
smijemo nemarno prijeći, jer ona nam sadržaje mnogo 
misli, 

Poslužnik ili zapravo puk sddovala na crkvenu 
molitvu: Amen, To je židovska riječ, a znači: tako 
neka bude t. j.: neka bude molitva uslišena. Pa ovoj 
riječi daje zajednica molitvi svoju privolu: što si ti 
sada govorio Bogu kao posrednik i namjesnik to 1 
mi molimo. 


11. Poučni dio predmise 


Ono što smo dosad govorili možemo sažeti u 
jednu riječ: ja molim, Molili smo; a to je bila či- 
tava molitvena ljestvica s više stepena, Iz svoga siro- 
maštva i grješnosti smo se uspeli do Božjeg prije- 
stolja, Prva stepenica je bilo pokajanje (u Confi- 
teor-u), druga u čežnji (u Kyrie) a treća je bio po- 
zdrav, slava Božja (u Gloria); četvrta stepenica je 
bila u molitvi (u Collecta). Prvi dio predmise; dakle, 
razumijemo. 

Sada dolazi drugi: ja slušam, Ovaj drugi dio 
zove se takodjer i poučni dio, On je odgovor na prvi. 
U prvom dijelu smo mi govorili, a trojedini Bog nas 
je slušao. Sada Ena govori nama, a mi njegovu riječ 
slušamo, 

A kako nam zapravo Bog govori? On nam govori 
po riječi Božjoj koja nam se čita i propovijeda, Go- 
vori nam u poslanici, u evanđelju i propovijedi, koja 

zapravo pripada Misi, i to poslije evanđelja, Napu- 
nimo se tom istinom: u poslanici, evanđelju i Propo- 
vijedi govori nam u pravom i istinskom smislu, dragi 
Bog, To nije ništa drugo nego kao da se Bog među 
nama pojavi. Nije drugo nego da Bog na brdu Sinaju 
židovskom narodu govori: nije drugo nego kao što je 


Isus Krist jednom na gori ili u lađi govorio mnoštvu 


Bog nam govori. 
Kad neki veliki čovjek drži govor tad se mi žuri- 
mo da ga čujemo a njegov nam se govor čini kao 


neka objava, Na šta je najveći i najglasovitiji čovjek 


prema Bogu! O, kako bismo morali pažljivo slušati 
ono što nam Bog želi govoriti! 

Epistola znači na hrvatskom pismo ili poslanica, 
To je obično odlomak iz pisma svetog Pavla ili kojeg 
drugog apostola. To pismo je zapravo upravljeno na 
kršćanske općine ovih apostola (na pr. Rimljanima); 
ali sada je to Pismo Božje upravljeno na tebe, dragi 
kršćanine, Bog ti hoće u ovom pismu nešto osobito 
reći i opomenuti te. Uzmi dakle poslanicu kao Pismo 
Božje. 

Evanđelje je odlomak iz Evanđelja t, j. životopi- 
sa Isusa Krista. Evanđelja spadaju u Sveta Pisma, 
dakle, nadahnuta su od Duha Svetoga. Ali u svetoj 
Misi evanđelje ima mnogo veće značenje. U njemu 
nam govori sam Krist, Spasitelj je u evanđelju 
prisutan i uči nas kao nekad na zemlji tj. za svoga 
života, Stoga moramo imati veliko poštovanje prema 
svetom evanđelju. 

U propovijedi nam također Bog govori, On nije 
riječ ovog ili onog čovjeka, nego svećenik govori iz 
usta Božjih. Propovijed je dakle u pravom smislu 
riječ Božja. 

Kršćani, sada ćete razumjeti zašto trebate prisu- 
sivovati svetoj Misi s misnim tekstom ili s misalom u 

ruci. Koliko kršćana sjedi tu u svetoj Misi i ne čuju 
riječi Božje u poslanici i u evanđelju? Nije li to 
žalosno? A ipak bi morale ove tri riječi Božje (po- 
slanica, evanđelje, propovijed) da odjekuju u čita- 
vom tjednu, Pojedine riječi morale bi nam uvijek u 
uhu zvučiti kao draga pjesma. Slušajmo rado i po- 
božno riječ Božju! | 
1, Poslanica: Pogledajmo poslanicu i evan- 
đelje iz bliza. Najprije poslanicu. Ako prolistamo 
misal naći ćemo da je svake nedjelje prvo čitanje 
uzeto iz pisma nekog apostola i u najviše slučajeva 
iz pisma sv. Pavla, Ipak u obične dane kao na pr. u 
korizmi naći ćemo u Misama svetaca i čitanja iz 
Staroga Zavjeta. | 
> U svečanim ili levitskim misama pjeva ili čita 
poslanicu subđakon (najniži od triju svećenika na 
oltaru) na najdonjoj stepenici oltara, na. trani po- 


slanice, okrenut prema oltaru; u stara se je vremena 
poslanica čitala na maloj propovijedaonici (nazvanoj - 


ambon) a onaj koji ju je čitao bio je okrenut prema 
puku, Tako se može i danas obavljati kao što sam to 
vidio u nekoj samostanskoj crkvi na Rajni. To je 
vrlo lijepo, jer je poslanica upravljena puku. Po- 
slanica se naviješta riječima: Čitanje Posla- 
nice sv. Pavla apostola Rimljanima, 

Knjige mudrosti Staroga Zavjeta se ovako navje- 
štaju: Čitanje knjige Mudrosti. Poslanicu 
sluša narod sjedeći. Na kraju poslanice se odgovara: 
Bogu hvala, U svečanoj misi ide subđakon k sveće- 
niku, klekne pred njim a svećenik blagoslovi knjigu, 
metne na nju ruku, koju subđakon poljubi. | 

No još jedna vrlo važna misao. Pitajmo se: ko 
nam to u poslanici govori? Je li to apostol? Jeli 
možda subđakon? Ili ko drugi? Niti je apostol, niti 
subđakon. U sve nedjelje govori nam sveta majka 

Crkva; ona naravno uzima riječi svetoga Pavla, a ipak 
nije sv. Pavao, nego majka Crkva koja nas opominje. 


Na blagdane svetaca i u zbornim misama, kao na pr. 


u korizmi, obično je svetac koji se slavi ili onaj kod 
koga je zbor, onaj koji nam govori u poslanici, Uzmi- 
mo na pr, sv, misu na Bezgrešno začeće; ko nam go- 
vori u poslanici: »Gospodin me je posjedovao u po- 
četku puteva svojih,., Sada djeco poslušajte me. .«? 
Ovdje nam govori Bezgrešno začeće. To je vrlo važna 
misao; predstavite si da kod poslanice pred nama 
stoji sveta majka Crkva ili majka Božja ili dotični 
svetac i govore nam one riječi koje nam subdakon 
čita, Ove riječi nisu tada više riječi sv, Pavla Rimlja- 
nima ili Korinćanima nego se te riječi tiču nas koji 
ovdje prisustvujemo sv, Misi, Bog nam govori po sve- 
toj Crkvi ili po svecu a mi treba da slušamo. 

2. Evanđelje: Bog nam govori, kako smo čuli 
u poslanici. On nam također govori u evanđelju, Na- 
viještanje sv, evanđelja je vrhunac čitave predmise. 
U svečanoj svetoj Misi đakon naviješta evanđelje. 
Pazimo točno kolike su ceremonije kod sv. evanđelja, 
Kod svečane svete Mise to dolazi do jačeg izražaja 
nego kod tihe. Ove ceremonije ćemo tek onda pravo 
razumjeti kad promislimo da evanđelje nije samo 
pouka ili riječ Božja nego da je također slika Kri- 
stova; Krist nam sam govori u evanđelju Njemu sa- 
mom se tu klanjamo, Sad će nam tek biti jasno veliko 
značenje evanđelja, Krist nastavlja svoj život u sv. 
Misi; u Prikazanju kao Veliki svećenik i Žrtva, koji 
se za nas na Križu žrtvuje; u predmisi kao učitelj koji 
nam, kao nekad u Palestini, naviješta riječi života. 
Zapamtimo dakle da u evanđelju Krist k nama dolazi 
i govori nam, 

Promatrajmo sada ceremonije: đakon postavlja 
najprije knjigu na oltar koji je simbol Kristov, Ako 

je evanđelje riječ Kristova mora doći od oltara, Sam 
evanđelistar kojeg bi trebalo štovati kao Krista mora 
biti lijepo uvezan. Osobito su u stara vremena evan- 
đelistar skupocjeno ukrašavali i lijepo uvezivali i ču- 
vali ga u posebnom ormaru. Zatim donesu svijeće 1 
tamjan. Svećenik meće tamjan u: kadionicu. Đakon 
klečeći u dubokom naklonu, posvećuje svoj jezik i 
moli za čistoću svojih usana, Njegova riječ postaje 
riječ Kristova, njegov jezik postaje jezik Gospod- 
nji i zato mora biti čist i svet. Molitva koju đakon 
tiho moli (također i svećenik kad sam služi sv, Misu 
u sredini oltara u dubokom naklonu) glasi: »Očisti 
moje srce i moje usne, svemogući Bože, koji si usne 
Izaije proroka očistio ognjenim kamenom, da očišćen 
Tvojom milosrdnom dobrotom dostojno  navijestim 
Tvoje sveto evanđelje«. | 

Jer se ovdje govori o proroku Izaiji napomenut ću 
lijepo mjesto iz knjiće proroka Izaije. Radi se o nje- 
 govom pozivu u proročku službu: »Godine, kada 
umrije car Ozija, vidjeh Gospodina gdje sjedi na 
prijestolju, visoku i nadignutu, a skut mu ispunjavaše 
hram. Serafini stajahu više njega i svaki od njih ima- 
še šest krila... I vikahu jedan drugome govoreći: 
svet, svet, svet je Gospodin nad vojskama, puna je 
sva zemlja slave njegove, I zadrmaše se pragovi na 
vratima od glasa kojim vikahu i dom se napuni dima. 
I rekoh: Jao meni, ne smijem više govoriti, jer sam 
čovjek nečistih usana... Jer kralja Gospodina vidjeh 
svojim očima, I jedan od serafina doleti k meni 
držeći u ruci užaren ugljen koji uze s oltara kliješti- 
ma, I dotače se usta mojih i reče: Gle, evo se dotaće 
usta tvojih i bezakonje tvoje uze se, i grijeh tvoj oči- 
sti se.« (Iz. 6, 1—6), 

Sada tek razumijemo molitvu o posveti jezika. 
Đakon bi uistinu morao da zavapi: »Jao meni, ne smi- 

jem govoriti, jer sam čovjek nečistih usana, , , a 
ipak gledam kralja Gospodina i posuđujem mu svoj 
jezik.« 

Ova posveta jezika tiče se samo đakona. Ali je 
može i lajik upotrebljavati da se očuva od ispraznog 
govora preko dana, | 

Sad uzimlje đakon evanđelistar sa oltara, klekne 
pred svećenika i moli za blagoslov: »Udostoj se, Go- 
spodine, blagosloviti mel« Svećenik odgovara dajući 
mu blagoslov: »Gospodin neka bude u tvom srcu i na | 
tvojim usnama da dostojno i prikladno navijestiš nje- 
govo evanđelje. Amen.« Svećenik ga blagoslovi, a on 
mu poljubi ruku. Đakon je spreman, Procesija polazi 
s evanđeljem. Naprijed je kadionica iz koje se diže 
miris tamjana, zatim dva svijećonoše s upaljenim svi- 
jećama (u stara vremena, a još uvijek u dominikan- 
skom obredu, također i križ), a iza njih subđakon i 
đakon s evanđelistarom kojega nosi uzdignutog u vi- 
sini očiju. Polagano i svečano ide procesija dok kor 
pjeva svečani: Alleluja. 

Što znači ova povorka? Sam Krist nam se pojav- 
ljuje u evanđelju i govori nam, A sada počinje samo 
naviještenje, Tu vidimo vrlo lijepu sliku: subđakon 
drži knjigu, između svijeća, koju obavijaju oblaci ta- 
mjana. To je počast koja se daje samom Bogu ili Kri- 
stu. Đakon pozdravlja pak poznatim pozdravom: 
»Gospodin s vama«, a puk odgovara: »I s duhom tvo- 
jim«, Ovaj pozdrav ima ovdje posebno značenje; Go- 
spodin je sad u evanđelju među nama a iz usta đa- 
konovih govori nam Duh Sveti, Đakon pjeva dalje: 
»Slijedi sveto evanđelje po Ivanu«. Kod toga đakon 
napravi znak križa na knjizi i na sebi. To znači: Krist 
razapeti govori i mi primamo Njegovu nauku k srcu. 
Puk odgovori: »Slava tebi, Gospodine.« Mi ovdje go- 
Vorimo o Kristu kao prisutnome, Đakon okadi knjigu. 

To je izražaj poklonstva Kristu Svi prisutni iz po- 
štovanja stoje okrenuti prema navjestitelju evanđe- 
lja; također i svećenik koji služi misu, dapače i biskup 
skida mitru, Vidimo dakle da nam svi ovi čini poka- 
zuju: Krist je u našoj sredini. Na koncu evanđelja 
odgovara puk: »Slava tebi, Kriste«. I ovdje je izra- 
žena prisutnost Gospodina, Procesija se vraća oltaru. 
Svećenik prima knjigu na poljubac; to je izražaj po- 
štovanja i predanja Kristu uime čitave zajednice (svih 
prisutnih) i pritom svećenik izgovara: »Riječi svetog 
evanđelja neka izbrišu u nama naše pogreške.« Sad 
okade svećenika tamjanom, jer je on ovdje opet za- 
mjenik Kristov. S time je evanđelje svršeno, 

Poslije evanđelja se nedjeljom i nekim blagdani- 
ma moli ili pjeva »Credo«. To je svršetak čitave pred- 
mise: sve što smo čuli hoćemo drage volje vjerovati. 
Vjera je čuvarica na vratima svetišta mise vjernih. 
Vjera nam otvara vrata u divnu i sjajnu kuću Božju. 

Prikazanje 


Usporedili smo prvi dio Mise sa predvorjem ili 
ulazom u svetište, Čini se da uporedba odgovara. Če- 
mu služi predvorje? Čovjek ne ulazi rado odmah sa 
ulice u kuću gdje stanuje. Želimo neki posredni pro- 
stor, gdje se zadrži ulična buka, a mi gdje se sabe- 
remo prije ulaza u kuću ili u svetište. Ovaj prelaz 
nazivamo u sv. žrtvi predmisom, Dolazimo iz svijeta 
s brigama, grijesima i s rastresenostima, — »Prije 
molitve pripravi svoju dušu i ne budi kao onaj koji 
Boga kuša« (Crkv. 18, 23), 

A Misa je najuzvišenija molitva. Ko će se usuditi 
da započne sv, žrtvu nečistom dušom te kojekakvim 
mislima i željama? Zato stupimo u predvorje, da stre- 
semo prašinu s nogu i ostavimo sve ono što ne spada 
na Misu. S druge strane predmisa predočuje vezu iz- 
među svijeta i svetišta. Ne smije biti provalije izme- 
đu svagdašnjice i službe Božje. Predmisa zato veže 
jedno s drugim, U predmisi nosimo naše brige, molbe 
i poteškoće života u kuću Božju. Svi ovi pokreti srca 
bit će ovdje očišćeni, osvijetljeni i preobraženi tako 
da postaju dostojna žrtva, | 

U staroj su crkvi na kraju predmise pokomici i 
krštenici bili otpušteni; od sakupljenih vjernika osta- 
je sada izabrana crkva, općinstvo svetih, Ono je po- 
vezano jedinstvom mističkog tijela Kristova izdignuta 
iz svakidašnjih briga — i sada može početi žrtva. 

Prava žrtva se odigrava u pretvorbi, Ali se ona 

združuje sa zajednicom u prikazivanju: prije po pri- 
pravi žrtve a poslije po blagovanju žrtve. Promotrimo 
sada prikazivanje, 

IL Povijest. Najbolje ćemo prikazanje razu- 
mjeti iz povijesti, 

Da li je bilo prikazanje na prvoj Misi kod posljed- 
nje večere? Ne. Moglo bi se nazvati prikazanje spre- 
manje za Pashu po apostolima Petru i Ivanu; njih je 
Gospodin poslao da spreme stol za prvu žrtvu. Oni 
su prvi đakoni. | 

Ali već u agapama nalazimo klicu prikazanja. 
Vjernici su sa sobom donesli jela koja su međusobno 
darivali, a jedan će se dio također (kruha i vina) 
upotrijebiti za žrtvu. 
> Iz toga su se, u trećoj periodi, razvili u starokr- 
šćansko doba prikazni ophodi vjernika. Nosili su u 
dugoj procesiji žrtvene darove na stol postavljen kod 
oltara, Žrtveni darovi sastojali su se u prvom redu od 
kruha i vina (posljednje u malim vrčićima). Međutim 
je bilo i drugih darova (kao vune, ulja, plodova, voska 
srebra, zlata) sve što je tko htio i što mu je bilo milo 
i drago. Darove su preuzimali đakoni i redali na stol. 

A što je s darovima? Ono što je za žrtvu potrebno, 
kruh i vino, odnio je đakon na oltar, Ostalo se spre- 
milo za prehranu klera i siromaha; Ako je žrtveni 
ophod dugo trajao, pa je bio povod rastresenosti, 
pjevali su ophodne pjesme, koje su puk i kler držale u 
pobožnom raspoloženju i poticale ih na produbljenje 
prikazanja. Svećenik ili biskup uzme međutim iza- 
brane darove i na kraju izmoli molitvu, koja se zove 
Secreta (tajna). Tako je izgledalo prikazanje u ono 
doba, gdje svećenik i puk u aktivnom sudjelovanju 
zajedno prikazuju žrtvu, Mi dakle vidimo, da je srž | 
smisao prikazanja bio žrtveni ophod vjernika, 

2, Značenje žrtvenog ophoda. Što znači 
žrtveni ophod vjernika? | 
a) Darovi prije svega označuju osobu, Kad neko- 
me nešto darujem, želim mu time iskazati svoju lju- 
bav; hoću mu darovati upravo svoje srce, samoga 
sebe. U daru čovjek daje samoga sebe. Tako je žrtve- 
ni dar simbol vlastite osobe: mi se želimo kod žrtve 
potpuno predati Bogu. 
b) Promotrimo simboliku žrtvenih darova: Kruh 
i vino. Kruh je slika rada, ljudskoga znoja: Vino je 
slika trpljenja (grožđe se tiješti u tijesku). Mi dakle 
donosimo na oltar u kruhu rad, u vinu tegobe života 
ili čitavog tjedna. Rad i trpljenje su glavni sadržaj 
našeg života. U kruhu i vinu donosimo mi čitav svoj 
život, samoga sebe, | | 
c) Pripazimo također i na zajedničku misao, koja 
dolazi do izražaja u žrtvenom ophodu. Svaki daje 
nešto svojega; ono što njemu samome pripada; što je 


on lično izabrao. To donosi na oltar, gdje postaje žr- 


tveni dar čitave zajednice. To daje Kristu, mističnom 
Kristu, bilo Njegovoj duši (Euharistiji), bilo Njegovoj. 
glavi (svećeniku), bilo Njegovim nogama (siromasi- 
ma), Žrtveni je ophod velika zajednička akcija; u nje- 
mu je sadržano duboko značenje: misnoj žrtvi dolaze 
pojedini ljudi, sa svojom individualnošću, pa se uje- 
dinjuju u zajednicu mističkog Tijela Kristovog. 

d) U žrtvenom ophodu uključeno je još jedno li- 
jepo značenje. Kršćanin je donio na oltar kruh i vino 
i mogao je kod Pričesti natrag uzeti kruh i vino. Ali 


ono je sada pobožanstvenjeno i pretvoreno u Tijelo i 


Krv Kristovu. Razumijemo li ovu simboliku? Kruh i 
vino pripadaju Njegovoj osobi; prirodni čovjek dolazi 
k žrtvi pa se pobožanstveni u Kristu i vraća se natrag 
obnovljen u Kristu. Ovdje se obistinjuje riječ sv. 

Pavla: »Ne živim ja, već živi Krist u meni«, Žrtva, 
žrtveni pohod i Pričest pokazuje jasno da mi posta- 
jemo po presv. Euharistiji »dionici Božanstva Kri- 
stova«, 

e) Sada dobro razumijemo značenje prikazanja: 
To je ljudski čin čitave Mise, a značenje: Preda- 
vanje; veliku riječ: predavanje! Što znači preda- 
vanje možemo vidjeti iz povijesti Abrahama, Dugo 
je morao čekati dok su se ispunila Božja obećanja da 
će dobiti sina. Kad je Izak narastao već kao mladić, 
reče Bog Abrahamu: »Uzmi svoga jedinca sina, ko- 
jega ljubiš i prikaži mi ga kao žrtvu paljenicu. , .« 
Abraham odmah ustane u noći i povede svojega sina 
na goru, koju mu je Bog pokazao. Na putu upita di- 
jete i ne sluteći što će biti: »Oče moj, gle, tu su drva 
i vatra; gdje je žrtva za klanje«? Abraham odgovori 
žalosnim srcem: »Sine moj, Bog će se već pobrinuti za 
žrtvu,« I Abraham je dovršio junačku žrtvu, sveže 
svoje vlastito dijete postavi ga na oltar i ispruži de- 
snicu da ga zakolje. To je Bogu dosta, — To se zove 
predanje, darovati Bogu sebe, Bog je tražio od Abra- 
hama najveću žrtvu života i on je dade predanim 
srcem, 

Kako snažnog poticaja za život možemo crpsti u 
prikazanju! Da, srž svih religija je u darivanju sa- 
moga sebe. Bog ne će tvoje osjećaje, tvoju riječ, ni 
tvoje darove, Bog hoće tebe samoga. Marija Djevica, 
izrekla je u najsvečanijem času onaj »fiat« (neka 
bude) »Evo službenice Gospodnje, neka mi bude po 
riječi Tvojoj.« To je bilo predavanje. Krist se je prije 
svoje muke na Maslinskoj gori borio za isti »fiat« 
(neka bude) »Oče, ne kako ja hoću, nego kako Ti ho- 
ćeši« I taj »fiat« je On usidrio u najuzvišenijoj kr- 
šćanskoj molitvi: »Budi volja. Tvoja, kako na nebu 
tako i na zemlji«, Tako mi učimo u prikazanju da pri- 

nosimo Bogu najljepše, najteže ali Bogu najmilije, a 
to je žrtva nas samih: | 

Bože, budi volja Tvoja, kamo god idem i stojim, 

Bože, budi volja Tvoja, i tada kad je ja ne razu- 
mijem, | 

Bože, budi volja Tvoja, makar me još tako boljelo! 

f) Još uvijek nismo prodrli u unutarnju jezgru pri- 
kazanja; još je nismo do sada doveli u vezu s 
Kristovom žrtvom. Tu moramo nešto istaknuti: 
Misa je obnova otkupljenja, osobito u smrti i uskr- 
snuću Kristovom. Kako će nas otkupiti? Krist je za 
nas umro i dao za ljude Ocu zadovoljštinu, To je ob- 
jektivno otkupljenje ili mogućnost da budemo otkup- 
ljeni. Kako ćemo mi biti zaista otkupljeni? Tako da 
mi na sebe primijenimo zasluge otkupljenja Kristovo- 
a, ili, kako kaže sv, Pavao, da s Kristom umremo i 
s Njim uskrsnemo. Pravom  otkupljenju pripadaju 
dvije stvari: 1, Krist je morao za nas umrijeti. 2. Mi 
moramo s Njim umrijeti i uskrsnuti. Oboje se događa 
ponovno u Misi: Krist obnavlja svoju smrt, To se do- 
gađa u pretvorbi. No to ne bi bilo dovoljno: mi mora- 
mo ući u Njegovu žrtvu, s Njim umrijeti i uskrsnuti. 
To se događa u prikazanju i pričesti, Ovo ujedinjenje 
u žrtvi Gospodnjoj bilo je tako lijepo izraženo u žrt- 
venom ophodu! Kršćani nose svoje darove na oltar; 
ali darovi označuju njih same; Tako stavljaju same 
sebe na žrtvenik, da umru s Kristom; da se popnu na 
križ, da budu zajedno s Kristom razapeti. To je za- 
pravo najdublje značenje prikazanja: Ujedinjenje u 
žrtvi Kristovoj, Krist i mi smo žrtva, 

3, Sada bismo mogli da rastumačimo i molitve i ce- 
ćemonije prikazanja, ali se mora naglasiti, da se mo- 
litve prikazanja odnose većinom na samoga svećenika 
đakle za lajika nemaju tolike važnosti; važnije je smi- 
sao prikazanja općenito, 

Kako je rečeno u početku svećenik je izrekao kod 
prikazanja molitvu, koju sada nazivamo  Secreta 
(tajna). 

U srednjem vijeku nestalo je žrtvenog ophoda. Na 
mjesto toga došao je čitav niz molitava, koje ne sje- 
ćaju više samo na žrtveni ophod vjernika nego na sv. 
Euharistiju. U ovim molitvama prikazuje se kruh i 
vino u smislu, da se može pretvoriti u Tijelo i Krv 
Isusovu. Samo ćemo tako razumjeti izraze, kao na pr. 
neokaljana žrtva, kalež spasenja. 

Svećenik skine veo s kaleža, uzme patenu, pozla- 
ćeni tanjurić za prinos, s kruhom u obje ruke, i moli 
Boga riječima: »Primi, sveti Oče, svemogući vječni 


Bože, ovaj neokaljani prinos, koji ja, nevrijedni sluga 


Tvoj, prinosim Tebi, živomu i pravomu Bogu svojemu 
za nebrojene grijehe, uvrede i nemarnosti svoje, i za 
sve prisutne, a i za sve vjerne kršćane, žive i mrtve: 
da meni i njima bude za spasenje u život vječni. 
Amen.« 

Ova molitva je neobično bogata sadržajem, Ona 
nam izrazuje sve što je vrijedno da se zna o misnoi 
žrtvi. Tko žrtvuje? Svećenik: »Darove, koje ja Tvoj 
nevrijedni sluga, prinosim«, Kome će prikazati? Bo- 
gu: »svetom Ocu, svemogućem vječnom Bogu«, »svo- 
jemu živomu i pravomu Bogu«. Što će prikazati? 
»Ovaj neokaljani dar«. To je prije svega prikazani 
kruh; ali izraz kaže, da molitva ne ostaje kod kruha, 
jer se ovaj u običnom smislu ne može nazvati neoka- 
ljani. Već se dakle aludira na određivanje kruha, t. j. 
na Euharistiju, uistinu neokaljanu. Svećenik stoga 
već naprijed govori o nekrvnoj žrtvi, 

Za koga prikazuje? Žrtva neka bude zadovoljština 
»za nebrojene grijehe, uvrede i nemarnosti« sveće- 
nika. Ali ne samo za svećenika već također »za sve 
one koji okolo stoje«, Taj krug se proširuje dalje: 


234 








Svi kršćani, »živi i mrtvi«, neka imaju korist od žrtve. 


»Da meni i njima bude za spasenje, za život vječni«. 
Svrha misne žrtve je ista kao i žrtve na križu i otkup- 
ljenja uopće: Spasenje ljudi Tako je dakle 
ta molitva vrlo poučna, Mogli bismo na ovoj mo- 
litvi izgrađivati čitavu nauku o sv, Misi, 

Svećenik zatim ulijeva vino i kapljicu vode u 
kalež, Kod toga blagoslivlje vodu. Što znači ovo mi- 
ješanje vode i vina? To ima u prvom redu povijesni 
razlog. Krist je tako činio; u Njegovo vrijeme vino se 
pilo samo pomiješano vodom. To je Crkva sačuvala. 

Ali je ovom činu nadošlo naskoro i slikovito zna- 
čenje. Vino označuje Krista, a voda smo mi ljudi. 
Zato vodu blagoslivljamo, Kapljica vode je nestala 
u čistom vinu; tako neka nestane i naša ljudska na- 
rav, neka se pobožanstveni u čistoj božanskoj naravi 
Kristovoj. Miješanje simbolizira dakle to, da čin Pri- 
česti, dapače čitavo djelo otkupljenja ide za pobo- 
žanstvenjenjem i preobraženjem ljudske naravi. 

Poslije miješanja vode i vina podigne svećenik 
kalež i prinese ga Bogu, prikazujući sebe i sve sa- 
kupljene u ovoj lijepoj molitvi: »Primi, Gospodine, 
nas, duhom ponizne i srcem skrušene, i takova neka 
bude žrtva naša danas pred licem Tvojim, da Ti bude 
mila, Gospodine Bože«. Zazove zatim Duha Svetoga 
na žrtvene darove s molitvom, da ih blagoslovi, t, j. 
da ih pretvori. Ova molitva izrazuje nam uvjerenje 
Crkve, da Duh Sveti kao što je začetnik ljudskoga 
Tijela Kristovog (i utjelovio se po Duhu Svetom iz 
Marije Djevice), tako je i začetnik Euharistijskog 
Tijela Kristovog. 

Svećenik zatim ide na stranu epistole i opere ruke, 
Taj je običaj već prastar, a porijeklo mu je bilo sa- 
svim praktično: svećenik je uzimanjem i izborom 
žrtvenih darova zamazao ruke, pa ih treba oprati, Ali 

naskoro u pranju ruku gledamo simbolično značenje 
čistoće, Zato i moli svećenik psalam: »U nevinosti 
perem ruke svoje. , ,« 

Poslije pranja polazi svećenik opet na sredinu ol- 
tara 1 moli još jednu prikaznu molitvu presv. Troj- 
stvu, da žrtva bude prikazana na spomen otkupljenja 
Kristovog, na čast svetaca i za spas ljudi. Svećenik 
se okrene puku riječima: Orate fratres, t, j. 
»Molite, braćo, da moja i vaša žrtva bude ugodna 
kod Boga, Oca Svemogućega«, (Ne zaboravimo riječi: 
moja i vaša žrtva), Napokon moli t, zv. Secretu, 
najstariju i nekada jedinu žrtvenu molitvu. Sekreta 
se zove tiha molitva, jer ju je svećenik tiho obavljao 
za vrijeme dok je još nekada puk bio zabavljen žr- 
tvenim ophodom, Završnom formulom i Amen puka 
svršava prvi dio žrtvenog bogoslužja. 

Zaključak, Opet smo došli malo bliže sve- 
tinji nad svetinjama. Ujedinili smo se sa žrtvom Go- 
spodina; same sebe smo prikazali. Žrtveni darovi 
leže na oltaru, spremni za žrtvu: to je Krist i mi sami. 


Pretvorba 


Sada stupamo u svetinju nad svetinjama hrama 
sv. Mise, To je srce sv, Mise. To je najsvetiji čas u 
kojem se žrtva Novog Zavjeta izvršuje, a u kojem 
leži na oltaru prikazano Tijelo i Krv Novoga Zavjeta. 
Ovdje se ostvaruje i označuje ono što se zbivalo 
prvog Velikog Petka na Golgoti. Štoviše, ovdje se či- 
tavo djelo Otkupljenja izvršuje. Sada naviještamo, 
kako kaže sv. Pavao, smrt Gospodnju, ne samo u 
uspomeni nego i u zbilji. Nebeski kralj silazi sa svog 
prijestolja k nama. To je prolaz Gospodnji, prava 
Pasha. To je onaj dio sv. Mise koji narod rado naziva 
Pretvorbom, a u liturgijskom jeziku se zove Kanon. 

Kanon je grčka riječ i prvotno znači štap za mje- 
ru, a kasnije je preneseno te označuje pravilo. 
U našem smislu označuje ta riječ nepromjenjive mo- 
litve, a zove se tako, jer su te molitve kroz mnoga 
stoljeća kod svake Mise ostale nepromijenjene, Ta 
molitva spada u najčasnije i najstarije molitve Crkve. 
Ona je sigurno već 1500 godina stara, Obavljala se 
već u katakombama, 

Iz ovih molitava diše jaki duh vjere mučeničke 
Crkve, Mi ih moramo ponavljati sa svetim počita- 
njem, jer su one bezbroj puta dozvale Gospodina na 
zemlju. Kanon je u prvom redu određen za svećenika 
koji žrtvuje. On je zapravo prikazana molitva i zato 
se moli tiho. Ipak ih i laik može moliti, a svakako ih 


mora poznavati, 

Pokušat ću da pružim sadržaj ovih molitava. Že- 
lim probuditi jaki dojam i utisak koji u njima nala- 
zimo. I to ne jednostavnim nabrajanjem i poređiva- 
njem molitava, nego iznošenjem žive slike, koja će 
pred vama odskočiti kao neka velika drama. Pod tu 
sliku stavljam kao naslov riječ Gospodnju: »...,kad 
budem podignut od zemlje, sve ću k sebi privući«. 
(Ivr. 12, 32). 

Ta velika riječ prikazuje nam se u Kanonu sliko- 
vito i dramatski, Sve stvoreno, sve što treba spasenje 
ckuplja se oko Križa. Kao što je nekada razbojnik 
s desne strane molio Isusa: »Memento — Spo- 


meni se, Gospodine, kad dođeš u kraljevstvo svoje«, 


tako se sada u Kanonu sve stvoreno obraća križu i 
vapi propetome Spasitelju: »Memento — Spo- 
meni se!l« Bacimo pogled na ovu sliku, pođimo sa 
sredine: 

IL. Središnja točka Kanona je Komnsekracija ili 
Pretvorba; Krist obnavlja svoju smrt na križu; u sre- 
dini ove slike visi Krist na Križu ili bolje rečeno kra- 
ljuje na prijestolju Križa. 

II. Oko Raspetoga stoje u šest grupa poredana 
sva stvorenja potrebna i sposobna da prime plodove 
Otkupljenja. Spomenut ćemo ovdje ovih šest grupa, 
ovih šest »Memento« koji su: 

1, Crkva na zemlji (Vojujuća Crkva); za nju 
se u prvom redu prolijeva sv. Krv, 

2, Spomen živih: iz ovoga uzimamo samo 
nekoje koji su nam vrlo blizu, a to su mili i dragi i 
svi prisutni; njih postavljamo sasvim blizu Križa. 

3. Sveci (Slavna Crkva); zašto stoje ovi pod 
Križem? Zato, jer su i ovi svoju svetost dobili od 
Križa i sada neka nam oni svojim zagovorom pribave 
nove milosti otkupljenja, 

4 Spomen umrlih (Trpeća Crkva); i oni 
stoje pod Križem, jer su otkupljeni krvlju Kristovom 
i jer čeznu za potpunim otkupljenjem. 

5. Mi sami: u kršćanskoj skromnosti smo sta- 
vili sve druge pred Križ; a sada mi sami stupamo 
pred Njega i molimo ga za plodove Otkupljenja. 
> 6. Napokon priroda; ona također potrebuje 
plodove Križa, Tako su dakle u toj slici sva stvore- 
nja okupljena oko Križa Kristova, osim anđela i ne- 
čistih duhova, Prvima nisu potrebni plodovi Otkup- 
ljenja, a drugi nisu sposobni da ih prime. Ipak ćemo 
vidjeti da t oni na fale u Kanonu. 

III. Ova nas slika vodi do čina po uvodu u Ka- 
non: u početku vidimo Isusa kako ulazi, kao nekad 
na Cvjetnu nedjelju u Jerusalem dok ga narod po- 
zdravlja. Međutim sada se uspinje na mističnu Kal- 
variju, na oltar, a prate ga anđeli (Sanctus) i po- 
zdravljaju ga učenici (Hosanna), U duhu vidimo Kri- 
sta kako se uspinje za vrijeme Kanona na Križ i tamo 
visi dok ga u pretvorbi gledamo kako umire. Ovom 
svečanom ulazu odgovara dostojni završetak t. zv. 
mala elevacija (Uzdignuće). | | 

IV. Ali upravo u razređenju ovih molitava leži 
osobito značenje, Tu otskače i duboko se zasijeca u 
svijest Kristova smrt na Križu kao središte misne 
drame, Zato je konsekracija u središtu mise, pa su 
sve molitve oko nje simetrijski razdijeljene. Pričanju 
zadnje večere odgovara molitva pretvorbe; dvije pri- 
kazne molitve, prije, a dvije poslije konsekracije; 
isto tako tri mementa prije, a tri poslije konsekracije; 
uvodu odgovara završetak. Tako po rasporedu moli- 
tava u Kanonu dolazi do izražaja centralno mjesto 


smrti Isusove na Križu i duboki smisao misne žrtve, 


Iz ovog površnog opisivanja te slike možemo 
već vidjeti ljepotu i puninu smisla Kanona. Kako će 

sasvim drukčije katolik prisustvovati kad si dočara 
pred oči ovu sliku! On je u velikom društvu, on ne 
moli sam; sva stvorenja su s njim okupljena oko du- 
hovne Kalvarije. Anđeli, Crkva, svi naši mili, sveci, 
duše u čistilištu, priroda; svi ovi su tu okupljeni. On 
kleči među njima pod Križem. To je uistinu daleko- 
sežna, prava liturgijska molitva. »Kad budem podig- 
nut od zemlje, sve ću k sebi privućil« (Iv. 12, 32). 
Slijedimo red misli Kanona. Kanonska drama po- 
čima svečanim uvodom, rekao bih, uvertirom. To je 
prefacija koju svećenik u svečanoj Misi pjeva, Pre- 
facija je uzvišeni himan hvale i poklonstva Bogu Ocu: 
u očekivanju najvećeg dobročinstva, presvete Euha- 
ristije, zahvaljuje Crkva za sve darove i milosti Bo- 
žje, Melodija je lijepa i prastara. Vele da je Mozart 
rekao da bi dao sve svoje kompozicije kad bi se on 
mogao nazvati autorom toga pjevanja. Čim su umukle 
melodije Prefacije vidimo u duhu dolazak Kristov s 
neba na oltar. Poslužnik zvoni. Dva kora okružuju 
Spasitelja koji silazi. Anđeoski kor prati ga s neba 
i pjeva: Sanctus — Svet; ljudski kor prima ga kao 


nekad na Cvjetnu nedjelju sa »Hozana na visini —- 


blagoslovljen koji dolazi u ime Gospodnje«. 


Krist se uspinje na Križ i visi na njemu za vri- 


jeme čitavog Kanona. Na oltaru nastaje tišina; mo- 
litve se tiho izgovaraju: tiho kaplje krv s oltara Križa. 

Dolazi prvi »memento« za katoličku Crkvu. Križu 
pristupa vojujuća Crkva s papom i biskupom. Mi mo- 
limo da spasonosni plod žrtve u prvom redu koristi 
svetoj Crkvi na čitavoj zemlji, Molimo za jedinstvo, 
mir i zaštitu Crkve, 

Drugi »memento«: to je spomen živih. Svećenik 
malo prikloni glavu, zamisli se; misli na sve svoje 
drage, Tako isto čine i vjernici uključujući sve svoje 
u svetu žrtvu. 

Treći »memento«: sve svece stavljamo na podno- 
žje Križa. Oni veličaju Raspetoga, oni za nas mole, 
pa su nam ujedno i uzori za život. Spominju se osim 
bl. Djevice Marije i apostola samo mučenici najsta- 
rijih vremena. To je znak da je Kanon vrlo star. 

Tada dolaze tri prikazne molitve prije Pretvorbe. 
U prvoj molimo tri stvari koje su plodovi Križa: a) 
da naše dane razrediš u svome miru; b) da nas izba- 
viš od vječne kazne (rekao bi kao da je đavao prešao 
preko pozornice ove drame); c) i da nam podijeliš 
vječno blaženstvo. Kod ovih prikaznih molitava sve- 
ćenik raširi ruke nad kaležom i time dolazi do izra- 
žaja prinošenje zadovoljštine krvne žrtve na Križu: 
svoje grijehe polažemo na Janje Božje, Kod druge 
prikazne molitve kojom svećenik moli za konsekraciju 
darova čini svećenik 5 križeva nad kruhom i vinom 
i fime označuje da je došao sveti trenutak obnove 
smrti Isusove, Pet križeva označuju pet svetih rana, 
dakle smrt na Križu 

Tako smo ušli u sredinu kruga ove slike i slu- 
šamo događaje na Posljednjoj Večeri. Svećenik je 
sada potpuno izjednačen s Kristom, Zato obavlja iste 
kretnje kao Krist na Posljednjoj Večeri i izgovara 
iste svete riječi kao i Krist. To je vrhunac i središte 
Kanona »Ovo činite na moju uspomenu«, Tim istim 
riječima je Isus ustanovio svetu misnu žrtvu, kao 
trajnu uspomenu za sva vremena. Zato nas i nastavak 
molitve uvjerava da se sjećamo Smrti, Uskrsnuća i 
Uzašašća Gospodinova. U tim mislima prinosimo 
žrtvu. 

Sada slijede dvije prikazne molitve poslije podi- 
zanja, Obe su pune misli. Prva nam stavlja pred 
oči tri uzora: Abela, Abrahama i Melhisedeka, To su 
uzori u dvostrukom smislu: uzori naši i tipovi Isusovi. 
Naši uzori: samo onda će nam žrtva koristiti, ako je 

prinosimo s istom žrtvenom nakanom kao nevini Abel, 
poslušni Abraham i kraljevska duša Melhisedekova. 
Ova tri muža su dakle u prvom redu propovjednici. 


Ipak su i tipovi (uzorci) Isusovi: Abel, koji prikazuje 
svoju žrtvu i leži kraj nje, je slika žrtve na Križu. 


Abraham, koji je pripravan da žrtvuje svog jedinog 
sina, je slika do smrti poslušnog Spasitelja. Napokon 
prorokuje David o Isusu: »Ti si svećenik dovijeka po 
redu Melhisedekovu«, a evo to se ispunja u HAnoj 
žrtvi sv. Mise. 

U drugoj prikaznoj molitvi molimo da bi anđeo 
Gospodnji donio sv. žrtvu do nebeskog oltara, Temelj 
ovoj tajanstvenoj molitvi nalazimo u pretpostavci kao 
da se na nebesima vrši služba Božja, koju je sv. Ivan 
u Otkrivenju opisao, a da anđeo svete Crkve prinaša 
na zlatnoj plitici plodove žrtve. 

Poslije ovih dviju prikaznih molitava nastavlja se 
»memento«, Četvrti »memento« je za mrtve, Svećenik 
opet učini pokret rukom, prikloni glavu i misli na 
svoje pokojne. I vjernici treba da stave svoje mile 
pod križ da im božanska krv ugasi plamen čistilišta. 
Peti »memento«: tu molimo sami za sebe, Bacamo se 
sa Magdalenom pokornicom pod križ, da ga obujmi- 
mo, i molimo ponizno plodove svete žrtve za nas. Ta 
je molitva nadasve srdačna i ponizna i na nju se s 
pravom dovezuje red svetaca. Svećenik se kod prve 
riječi ove molitve, koju poluglasno izgovara (jedinu 
u Kanonu!) malo okrene, udarajući se u prsa, 

Šestimemento: napokon stavljamo pod Križ 
sva stvorenja. To ima ovu historijsku vezu: u staroj 
su crkvi u onaj čas sv. Mise vjernici postavljali plo- 
dove i jestvine pred svećenika da ih blagoslovi. To 
su činili zato da bi plodovi Otkupljenja iz Euharistij- 
ske žrtve sišli na darove prirode, Priroda je od Ada- 
ma u prokletstvu grijeha, te leži i uzdiše u bolima 

očekujući spasenje, Otkad je Krist izabrao prilike 
kruha i vina kao plašt pod kojim skriva svoju prisut- 
nost, sudjeluje čitava priroda u Otkupljenju, U tom 
šestom mementu molimo da nam zemaljski darovi 
ne budu na štetu nego da nas vode Bogu, 

Kanon svršava u tzv. »malom uzdignuću« 
U prijašnja vremena to je bilo jedino uzdignuće, jer 
se kod pretvorbe nisu pokazivale prilike. Neobično je 
kratak ovaj završetak, ali bogat dubokim mislima: 
svećenik uzme svetu Hostiju, napravi pet križeva nad 
kaležom, podigne malo kalež i Hostiju i time izrazuje 
misao da je presvetom Trojstvu po Isusu Kristu po- 
vraćena povrijeđena čast. Pet križeva označuju smrt 
na Križu, a podignuće Preobraženje. Po Raspetom i 
Preobraženom Spasitelju natrag se vraća Ocu otkup- 
ljeno stvorenje. Čitava drama Kanona se time ujedi- 
njuje u snažnu jedinstvenu sliku: uživimo se u mo- 
menat kad će na koncu svijeta biti otkupljeno stvo- 
renje sakupljeno oko Krista, Spasitelja, koji ih stav- 
lja pred noge Očeve. 

Tada će se sasvim ispuniti njegova riječ: »Kad 
budem podignut od zemlje, sve ću k sebi privući«, 
(Iv. 12, 32). Nemoguće da se iz naše duše kod ove 
slike ne uzdigne k nebu veselo priznanje: Isuse, ti si 
kralj i središte naših srdaca! Tako je ovo malo uz- 
dignuće uzvišeno poklonstvo presvetom Trojstvu, 

Žrtvena gozba 


Čin žrtve je završen sa pretvorbom i sa kanonom 
koji ga zatvara. Tijelo i Krv Sina Božjega koje je 
žrtvovano na križu stoji pred nama. Svećenik Božji 
prikazuje tu žrtvu u ime vjernika. Oko te žrtve je 
pozvano Kraljevstvo Božje — Crkva — da bi imala 
korist i čast. Prikazanje na vidljiv način označuje da 
vjernici gledaju žrtvu kao svoju vlastitu. Sada tako- 
đer i Bog želi označiti da dolazi blagoslov žrtve dio- 
nicima na dobro preko žrtvene gozbe. Tu žrtvenu 
gozbu narod nazivlje Pričest. Pričest znači ujedinje- 
nje; to je plod i blagoslov žrtve, sjedinjenje Boga 
s čovjekom. 

1, Općeniti pogledi Što znači Pričest u 
kompleksu sv. Mise? Pogledajmo Stari Zavjet, Uglav- 
nom su sve žrtve Starog Zavjeta svršavale žrtvenom 
gozbom. Kakvu je svrhu to imalo? Kad je koja obi- 
telj donesla u hram tele ili janje, svećenik je to uzeo 
za žrtvu. Tada je jedan dio žrtve bio spaljen u pri- 
sutnosti onih koji su prikazali. To je označivalo kao 
neku »hranu Božju«, a spaljivanje te žrtve imalo je 
smisao da je Bog primio tu žrtvu kao »slatki miris«. 


No, čitava žrtvovana životinja pripadala je sada 


Bogu i bila je sveta, bila je hrana Božja, jer je jedan 
dio uživao Bog. A Bog je pozvao one koji su prika- 
zivali za svoj stol i, postavši njihov gostoprimac, di- 
jelio im je Božju hranu pa su tako postali dionici 
žrtvene gozbe i intimno su se združili sa Gospodinom. 

To sjedinjenje (Pričest) bilo je konačni cilj i plod 
njihove žrtve. 

Stare su žrtve bile samo sjena i slika beskrajno 
savršene Kristove žrtve na križu, I ovdje, na križu, 
bila je žrtva prikazana. To je Janje Božje. Bog je 
rado primio tu žrtvu za sve, za čitav rod ljudski. No 
zar bi mogla biti ova žrtva bez žrtvene gozbe u kojoj 
bi Bog pokazao svoju dobrotu? Nipošto, I Krist je 
ostavio čudnovato sredstvo po kojem ne samo da se 
obnavlja među nama žrtva na križu, nego samo Nje- 
govo Tijelo i njegova krv postoje u isto vrijeme i 
žntvena naša hrana, To je sv, Euharistija, sv, Misa. 
Ovdje se ponavlja, na uzvišeniji način, ono što se 
događalo u Starom Zavjetu, Obitlj Božja prinosi svoje 
Janje: Tijelo i Krv Gospodinovu. Smatra ga kao nešto 
svoje, jer je materija žrtve bila mjezino vlasništvo. 
Sada je ona prikazuje Bogu; Bog je zove neposredno 
k svojemu stolu i daje joj pravu »Božju hranu« te se 
intimno s njom sjedinjuje u sv. Pričesti, I tako postaje 
žrtva Novog Zavjeta po volji Kristovoj sveta gozba i 
hrana božanskoga života, 

Sada razumijemo ono što je Gospodin rekao o 
svojem Tijelu i svojoj Krvi kad je obećao u Kafar- 
naumu: »Kruh što ću ja dati Tijelo je moje za život 
svijeta, Tko jede Tijelo moje i pije Krv moju imat 
će život vječni, i ja ću ga uskrsnuti na sudnji dan. 
Jen Tijelo je moje zaista jelo i Krv je moja zaista 
pilo. Tko jede Tijelo moje i pije Krv moju, ostaje u 
meni, i ja u njemu (Iv. 6, 52). Usporedimo ove riječi 
s onima s kojima je ustanovio sv. Euharistiju: »Uzmite 
i jedite, ovo je Tijelo moje... Pijte svi, jer to je 
Krv Novoga Zavjeta koja će se proliti za otpuštenje 
grijeha«. Sada nam je jasno, da sv. žrtvi pripada 
žrtvena gozba i da smo na tu gozbu pozvani i mi kao 
dionici ploda Otkupiteljeve smrti, Taj plod je život 

Božji, sjedinjenje s Kristom i blaženo uskrsnuće na 


posljednjem sudu; uskrsnuće po kojem će čin spase- 
nja doći do svog punog završetka, 

Tako postaje drvo križa u sv. žrtvi drvo života 
zasađeno u raju Novoga Zavjeta. Ono nam pruža 
svoje grane, i djeca Božja koja žele stalno sačuvati 
u sebi božanski život, moraju se hraniti tim drago- 
cjenim plodovima. Uvjerimo se, da je gozbena žrtva 
nedjeljivi dio svete žrtve. Misa bez sv, Pričesti je 
kao prsten bez dragulja. Po sv. Pričesti na najuzvi- 
šeniji način postajemo dionici žrtve, Zato ije sv. Pri- 
čest sredstvo s kojim dobivamo plodove. U staro 
doba su se pričešćivali svi oni koji su prisustvovali 
sv. Misi. Nisu se pričešćivali samo oni koji nisu bili 
članovi Crkve ili koji su bili isključeni. Povratimo 
se dakle na stare običaje: ni jedna sv. Misa ne smije 
biti bez sv. Pričesti! Svećenici moraju poučiti svoje 
vjernike da se pričešćuju izvan mise samo u izvan- 
rednim slučajevima. Pravo mjesto za sv. Pričast je 
za vrijeme sv. Mise. 

Nije ispravno gledati u sv. Pričasti neku vježbu 
pobožnosti koja bi bila odijeljena od sv. Mise, Bilo ; je 
kršćana, a ima ih još i danas, za koje je sv. Pričest 
starija forma kulta. Misu kao žrtvu oni ne shvaćaju; 
za takve je sv. Misa samo neki okvir sv. Pričesti. 
Stoga je najradije primaju ili prije ili poslije sv, Mise 
da se mogu pod sv. Misom zahvaliti ili popraviti, 
Oni drže čitavu godinu »misu praesanctificatorum« 
kao ne Veliki Petak, a to je samo pričesna pobožnost 
a ne sv, žrtva. 

Naprotiv je najbolja priprava za sv. Pričest samo 
prisustvovanje sv. Misi. Izričiti čini vjere, ufanja, lju- 
bavi i bola po obrascima nisu nužno potrebni, jer su 
oni sadržani u molitvama sv. Mise, I tako ni zahvala 
ne mora biti dulja od one sadržane u molitvama sv, 

Mise, iako svatko može da i dulje ostane. U jednu 
riječ glavna stvar je žrtva Pristova, a plod te žrtve 
je sv. Pričest. 

. Naučimo se dakle gledati u sv, Pričesti žrtvenu 
gozbu, koja mora biti sjedinjena sa sv, žrtvom. 

Kod žrtvene gozbe natrag primamo onaj kruh 

kojega smo prikazali za vrijeme prikazanja. Samo 
što se on sada pretvorio u drugu narav. Taj isti kruh 
je sada pobožanstvenjen, U tome je duboko značenje 
misne svečanosti, Naš ljudski kruh postao je Božji 
Kruh i od toga kruha mi moramo biti dionici. Na pri- 
prikazanju poklonili smo Bogu same sebe: to znači 
da smo došli na sv. Misu kao prirodne osobe, a kući 
se vraćamo na neki način pobožanstvenjeni. Postali 
smo »dionici božanske naravi«, U svetoj žrtvi je 
otkupljenje, a otkupljenje upravo nas čini dionicima 
Boga. 
2) Pojedinidijelovi Ako poslediti: molitve 
i obrede ovoga dijela, možemo ih razdijeliti u dvije 
skupine: molitve prije sv, Pričesti i molitve iza sv. 
Pričesti t, j. u pripravu i zahvalu, 

Priprava opet ima 4 dijela: 1) molitva djece Božje 
prije stola; 2) priprava za gozbu (lomljenje hljeba i 
miješanje njegove male čestice s vinom); 3) cjelov 
mira; 4) I individualne pripravne molitve, 

Završetak dijelimo na diva dijela: 1) zahvala | za 
Pričest; 2) završetak sv. Mise, | 

Pregledat ćemo pojedine dijelove, 

1, Oče naš. Molitva Gospodinova nije mogla 
doći na zgodnije mjesto nego na početak žrtvene go- 
zbe. Zašto je ona ovdje? Ponajprije to je stolna mo- 


 olitva Božje djece pred žrtvenom gozbom pa je kao 
priprava za samu sv, Pričest. I u istinu u četvrtoj | 


prošnji Očenaša o svagdanjem kruhu stari crkveni 
oci i naučitelji su vidjeli »svakdanji kruh« koji hrani 

i čuva božanski život u nama. U tom smislu ta molitva 
stoji lijepo na početku ovog dijela sv. Mise. Mi djeca 
velike Božje obitelji postavljamo se sada oko svetog 
stola da molimo stolnu molitvu prije nego dobijemo 
hranu, 

Ali nam i prošnje Očenaša nešto govore. Očenaš 
sadrži puninu naših želja i molba, To je sinteza svega 
onoga što mi želimo u svetoj žrtvi, On sadrži plodne 
žrtve sv, Mise. Možemo reći da je žrtva ili žrtvena 
gozba milosrdno ispunjenje onoga što molimo u Oče- 
našu. | | š 
> Još nešto. Za vrijeme kanona smo bili kao izvan 
ovog vremenskog života, Stajali smo s anđelima pred 
Božjim prijestoljem. Kao da je ispod naših nogu isče- 
znuo svijet sa svojim brigama, borbama i mukama. 
Sada u žrtvenoj gozbi vraćamo se opet našim potre- 
bama i znamo da smo slaba i nemoćna zemaljska 
djeca koja trebaju pomoći Božje. Ponovno se susre- 
ćemo s napastima i borbama svagdanjeg života, te 
nanovo osjećamo na sebi posljedice istočnog grijeha. 
Sve to možemo sintetizirati u jednoj jedinoj riječi a 
ta je »zlo.« Zadnja prošnja Očenaša »oslobodi nas 
od zla« dolazi na naše usne ganutljivije od drugih. 
Zato shvaćamo da ovu prošnju sami vjernici izgova- 
raju, Shvaćamo da ova prošnja ima svoje proširiva- 
nje u molitvi koja slijedi 1 da se može nazvati molba 
oslobađanja. 


Ne radi se samo o oslobađanju od svih zala, Ovdje 
se ističe zlo pojedinačno: prošlo, sadanje i buduće. 
Prošlo zlo koje izvire iz prošlosti kao posljedica 
i kazna za grijeh. Sadašnje zlo koje je nad na- 
ma ili nas upravo pritište. Buduće zlo koje nam 
prijeti za budućnost zbog naših grijeha. Molimo Go- 
spodina da nas oslobodi od svih vrsta zala. 

. U drugom dijelu molitve tražimo mir »naših da-| 
na«, Najveće zlo koje može prijetiti Crkvi je rušenje 
mira, bilo unutarnjeg bilo vanjskog. Da ta molitva za 
mir bude što jača Crkva se utječe zagovoru svetaca. 
Što označuje taj mir izneseno je u dvjema izrekama 
koje odmah slijede »učini da budemo uvijek slobodni 
od grijeha« — to je nutarnji mir; »čisti od svakog 
poremetaja« — to je vanjski mir. | 
«. Čitava molitva iznaša istu prošnju u negativnoj i 
pozitivnoj formi: oslobođenje od svih zala i čuvanje 
od unutarnjeg nemira (u duši) i od vanjskog nemira 
u svijetu i u Crkvi, 

U riječi mira je već uslovljena misao koju Crkva 
razvija u daljnjim molitvama, a koja dolazi do kul- 
minacije u zaključku i 'u cjelovu mira, U riječi mira 
se odrazuje sve ono što najintimnije sadrži srce. 
Crkve, | 
2. Lomljenjeimiješanje. Svećenik tada 
lomi hostiju u dva veća dijela i k tome još na jedan 
manji i, označujući s ovom znak sv. križa, spušta je u 
kalež, Lomljenje sv. hostije spada među stare litur- 
gijske obrede te ga već nalazimo kod ustanove same 
presv. Euharistije na Posljednjoj Večeri. Treba znati, 
da je židovski kruh imao drugu formu nego što ima 
naš kruh. Mi ne lomimo nego režemo kruh, Židovi su 
pekli okrugao kruh, a oblik mu je bio kao tanjur i 
debeo poprečno kao prst. Takav kruh mogao se jesti 
samo onda ako si ga prelomio; tako da je izraz »lo- 
miti kruh« dobio općenito značenje »jesti kru- 
ha.« Lomljenje kruha je bila časna dužnost oca ili 
$osta, Imamo takav slučaj u prizoru u Emausu kad 
je Krist prelomio kruh u gostionici gdje su ga kod 
lomljenja prepoznali (Luk, 24, 35). Tako isto i na 
posljednjoj večeri »prelomivši« Gospodin kruh dao 


je učenicima da jedu. Također kad je čudom umno- 

žio kruh, izričito se kaže da je Isus »podigao oči na 
nebo, blagoslovio kruh« te dao učenicima da ga "ii 
(Luk, 9, 16). 

Lomljenje kruha, dakle, imalo je dvostruko zna- 
čenje: praktičnu i idejnu. Potreba je da se kruh pre- 
lomi, ali to je bio također svečani početak gozbe. 
Stoga možemo razumjeti da su žrtvenu gozbu jedno- 
stavno zvali »lLomljenje hljeba«, Lomljenje 
hljeba bio je prvi naziv za sv. Misu. Kod misne sve- 
 čanosti se sačuvala kroz vijekove stara forma kruha 
pa je tako lomljenje kruha ostalo važna priprava za 
svetu gozbu, 

Prije nego svećenik spusti malu česticu u kalež 
učini s njom nad kaležom tri križa sa željom mira. 
»Mir Gospodnji neka uvijek bude s vama.« 

U lomljenju kruha možemo vidjeti simbol silovite 
smrti Kristove, a u miješanju spajanje Tijela i Krvi 
Kristove, simbol Uskrsnuća, Odmah iza toga, sveće- 
nik i narod udarajući se tri puta u prsa moli govo- 
reći: »Jaganče Božji koji odnimaš grijehe svijeta, 
smiluj nam se«, te tako možemo i mi reći: Jaganjče 
Božji koji si ubijen i proslavljen stojiš sada na oltaru 
da budeš nama za hranu, odnesi od nas grijehe. 3 
krivnje i daj nam mir, 

3, Cjelov mira. Prije nego svećenik i narod 
sudjeluje kod svetoga stola odigrava se još jedan 
sugestivan obred, a to je cjelov mira. Svećenik po- 
slije nego je izmolio Agnus Dei pročita molitvu za 
mir, Odmah iza toga — u svečanoj Misi — poljubivši 
oltar dade cjelov mira đakonu koji mu stoji s desne 
strane i pruži mu ruke na ramena te mu kaže: Pax 
tecum — Mir s tobom. Đakon mu odgovara: E t 
cumspiritutuo — Is duhom tvojim. Ovaj cje- 
lov prelazi na cijeli prisutni kler a i na laike preko 
t. zv, cjelovne pločice. 

Cjelov mira je u prvom redu manifestacija brat- 
ske ljubavi koja je u odnosu sa sv. Pričesti upravo 
nužna, To je također blagoslovina koja daje aktuelnu 
milost da se duše još više očiste. Prije svega to je 
veličanstven simbol sjedinjenja vjernika među sobom 
i s Kristom. Ono što žele sveta žrtva i sv, Pričest po- 
stići, sjedinjenje vjernika sa Kristom, sjajno je sim- 
bolizirano u cjelovu mira. Pred cjelovom mira moli 
svećenik za mir i zaziva mir i slogu na Crkvu. 


4, Pripravne molitve. Sada smo spremni 
za svetu gozbu. Svećenik moli još dvije pripravne mo- 
litve, Možemo kazali: dva anđela nas prate k stolu 
Gospodnjem i 'to anđeo ufanja i anđeo poniznosti. Je- 
dan kao da nas tjera, a drugi zaustavlja. Onaj prvi 
moli s nama prvu, a drugi drugu molitvu, Anđeo po- 
niznosti govori: »Gospodine nijesam  dostojan.. .«; 
anđeo ufanja nastavlja: »Samo reci riječ...«! Ovaj 
zadnji izvodi pobjedu i vodi nas k svetoj gozbi. 

Riječi »Gospodine nisam dostojan« rekao je prvi 
put centurion u Kafarnaumu. Tako nas k stolu Go- 
spodnjem prati svaki put sin poganskog svijeta. 
Crkva dodavši svoje riječi podigla mu je tako sjajan 
i besmrtan spomenik, a u isto vrijeme želi kazati sva- 
komu pojedincu: idi k stolu Gospodnjem s onakvom | 
poniznosti, ufanjem, vjerom, ljubavi i s onakvim 
marom za dužnost kakvu je imao centurion u Kafar- 
naumu. Isposluj za svoju dušu ono što je on isposlo- 
vao za slugu: Tako ćeš i ti jednoga dana »sjediti za 
stolom sa Abrahamom, Izakom i Jakobom u kraljev- 
stvu nebeskom,« 

5. Sv. Pričest. Svećenik i vjernici primaju 
sada sv. pričest. Svećenik prima sv. Pričest pod 
obim prilikama, a vjernici samo pod prilikom kruha. 
Dok svećenik dijeli sv. Pričest, čini sa sv, hostijom 

križ govoreći: »Tijelo Gospodina Našega Isusa Krista 
neka sačuva dušu tvoju u život vječni. Amen.« 


6. Zahvala, Odmah iza sv. Pričesti slijede dvije 
molitve koje su u uskoj vezi s njome. Možemo ih uzeti 
pod jednim imenom kao zahvalu. Inače ne nalazimo 
izričite zahvalne molitve iza sv. Pričesti, Jedna jedina 
molitva sadrži zahvalu, a glasi: »Što da  uzvratim 
Gospodinu za sve što mi je učinio?« Što znače ove 
riječi? To je kao izljev koji teče iz svećeničkog srca 
punog zahvalnosti. To je tiha zahvala. Riječi ne mogu 
da izraze što čovjek sada osjeća, i tu nemoćno izra- 
zuje svećenik riječima: »Što da uzvratim Gospodinu?« 


Začudit će nas da se Misa iza sv. Pričesti tako brzo 
svršava. Još samo nekoliko molitava, i ona je svršena. 
No upravo ovdje vidimo praktični smisao Crkve, koja 
svoju zahvalu ne postavlja toliko u molitvu koliko u 
čin. Život rada, borbe, boli i ljubavi je najljepša 
hvala za Božanski kruh koji smo primili. Pod nekim 
molitvama svećenik čisti kalež i ruke koje su bile u 
doticaju sa sv, Tijelom Isusovim. Sad pokrije kalež 
s velom te ide na stranu epistole da moli kratku mo- 
litvicu pod imenom: »Pričesna«. Ta popričesna mo- 
litva je ostatak pjevanja koje je u starini pjevao puk 
kad je u procesiji išao da primi sv. Pričest. Zatim 
svećenik moli »Popričesnu molitvu«, To nije zahval- 
na molitva, već u toj molitvi molimo pravi plod sv. 
Pričesti. 

7, Svršetak svete mise. Misna svečanost 
je pri kraju, Još se jednom svećenik okrene k puku 
uz običan pozdrav (Gospodin s vama), a iza toga se 
oprosti: »Ite missa est« — Idite misa je svršena, Na- 
rod odgovori: »Deo gratias« — Bogu hvala. Taj od- 
govor je jasna i iskrena zahvala za milosti koje smo 
dobili od svete žrtve, 

Ako želimo sa »Ite missa est« združiti također još 
jednu dobru misao, tada u taj izreci možemo vidjeti 
i apel upravljen vjernicima da vrše svoje dužno- 
sti: idite, sada počinje vaša životna misa, vaša misija 
u životu. To želi Crkva kazati: od svete žrtve primili 
ste milosti s kojima se okoristite, da tako pokažete 
da ste kršćani u radu, boli, strpljivosti i ljubavi. 

Zatim svećenik dijeli puku blagoslov s riječima: 


»Blagoslovio vas Svemogući Bog, Otac, Sin i Duh 


Sveti. Amen.« 

U blagoslovu Trojedinog Boga još jednom dolaze 
milosti svete žrtve. To je očev blagoslov koji nam je 
dao svoga Sina. Blagoslov Sina koji je za nas umro 
na križu i kojemu smo prikazali žrtvu. Blagoslov 
Duha Svetoga, koji čuva u nama Božji život primljen 
u Euharistiji. | 

Ovaj blagoslov je upravo oprosni očinski blago- 
slov od djece koja idu u tuđi svijet na posao. 

Možemo se sjetiti jednog prizora iz života Kri- 
stova, Prije nego je Gospodin uzašao na nebo posje- 
tio je svoje učenike u dvorani posljednje večere; tamo 
je s njima jeo, izrekao posljednje riječi i odveo ih na 
Maslinsku Goru. Tu je podigao svoje ruke da ih po- 


 sljednji put blagoslovi i blagoslivljajući ih uzašao je 


na nebo. Učenici su stajali kao ukočeni, a dva anđela 
koja su se ukazala dozvali su ih k svijesti i potsjetili 
ih na njegovo poslanje, 

Sličan slučaj je i ovdje: Za vrijeme sv. žrtve bio 
je Gospodin u našoj sredini; upravo nas ostavlja u 
svetoj tajni. On se oprašta od nas sa blagoslovom. 
»Ite missa est«, poziva nas na dnevni rad i šalje nas 
na praktični život, 

Na koncu odlazi svećenik na lijevu stranu oltara 
i govori posljednje Evanđelje. Većinom je početak 
sv, Evanđelja sv. Ivana, Sveto Evanđelje još jednom 

nam daje Kristovu veličinu i uzvišenost i u istom 
sintetizira sve ono što je dano u sv, žrtvi. Istina je 
postala koju molimo na kraju posljednjeg Evanđelja: 
»I riječ je tijelom postala i prebivala među nama i 
vidjesmo slavu Njegovu, slavu kao jedinorođenog od 
Oca, puna milosti i istine.« Također u Misi Riječ Bo- 
žja, Isus-Krist, postala je tijelo i prebiva među nama 
i još sada stanuje u našem srcu. Svojim smo očima 
mogli vidjeti njegovu slavu; punu milosti i istine, 

Bilješka 
o slušanju sv. Misf 


Ove konferencije slavnog njemačkog liturgičara izdajemo 
zato da bismo svećenicima i vjernom narodu dali mogućnosti 
upoznati ljepotu sadržanu u žrtvi sv. Mise. Kazano je čestoput 
da svako jutro nad našim selima i gradovima izlazi vječno 
sunce Sina Božjega da prođe našim srcima i ostavi, preko sv. 
Mise, svoj blagoslov. Samo što mi malo ili ništa ne marimo 
za taj pohod Gospodnji, pa još nismo svijesni da nam sve dolazi 
od sv. Mise. Kad se sjetimo da je sv. Misa ista žrtva koja je 
za nas prikazana na križu, i to zato jer je u njoj isti svećenik 
i isti prinos, onda možemo shvatiti kako se neizmjerno veliko 
blago krije u tom daru Božjem. Svako jutro na našim oltarima 
Bog s neba preko ruku svojih anđela šalje neizmjerne neisecr- 
Pive darove kojih veličinu ne možemo nikada dovoljno shvatiti, 
a iz kojih možemo izobilja crpsti Božjih milosti, kolikogod 
hoćemo. 

Glavna briga svakoga župnika morala bi biti da vjernike 
uvjeri o uzvišenoj veličini ove žrtve i da ih oduševi za njezin 
sadržaj. Neprestano se. govori o potrebi slušanja sv. Mise, ali 
ge možda malo zorno prikazuje njezina ljepota i njezino bo- 
gatstvo. Nije dovoljno vjernicima kazati da trebaju pod grijeh 
slušati nedjeljom sv. Misu nego im treba otkrivati ljepote i bo- 
gatstvo u njoj sadržano da oni dođu đo uvjerenja kako bez 
nje ne mogu ništa i kako se moraju neprestano na njoj napajati. 

Kad je sv. Župnik Arški našao povjerenu mu župu u slabom 
stanju, pa je odlučio da je što prije obnovi, jedno mu je bilo 
jasno, da treba odmah početi s tumačenjem i sv. Mise i na- 
glasavanjem velikog blaga u njoj sadržanog. I kroz nekoliko 
vremena je svake nedjelje govorio o sv, Misi te je uspio. 

Nekada su naše crkve nedjeljom bile pune; vjernici su se 
okupljali oko svoga župnika i zajedno s njim prikazivali žrtvu 
i njegovu i svoju. Danas su crkve prilično prazne. Vjernici ne 
shvaćaju što se odigrava na našim oltarima. Pribivaju Misi, 
jedva čekajući da se ta ceremonija, prilično dosadna, što prije 
obavi, te ostavljaju crkvu istim raspoloženjem, s kojim su i 
ušli u nju. Za njih Misa nije imala koristi. 

To nas je ponukalo da izdamo ove krasne konferencije P. 
Parscha. U njima se na lagani način otkriva ljepota sadržana 
u ovom uzvišenom otajstvu koji je ujedno središte cijeloga na- 

šega bogoslužja, Auktor magistralnim načinom riše ljepotu sadr- 
žanu u tako velikoj tajni, koja se tako živo tiče tako našega 


života jer se radi o našoj žrtvi koja se ujedno i za nas i od nas 
prikazuje, 


Ona je napisana takvim načinom i stilom da je mogu vjer- 
nici lako shvatiti i njom se okoristiti. A ujedno joj je dana 
Iorma propovijedi da se mogu i svećenici poslužiti za nedjeljne 
egzorte. Najbolje bi bilo kad bi župnici ovih šest konferencija 
izrekli svom narodu za šest dana preko sedmice i tako obavili 
ono što se u stranom svijetu Zove praktična liturgijska 
sedmica. Ako to nije moguće, župnik će ovih šest konferen- 
Cija izreći kroz šest nedjelja, i narod će dobiti zaokruženu sliku 
otajstva koji se odigrava u njegovoj sredini a koje ljepotu on 
nažalost niti ne naslućuje. Pa kad župnik uspije đa vjernici 
shvate bogatstvo ovoga otajstva, onda više neće biti potrebe 
naglašavati dužnosti povećenja blagdana i slušanja sv. Mise. 


Vjernici će sami, poslije nego su vidjeli, dolaziti čudu Božje 
ljubavi. 


A onda će i duhovni život procvasti u župi. Nije moguće 
iskazati koliki dojam ostavlja dobro slušana sv. Misa. Kolikogod 
ona sadrži neizmjerno veliku vrijednost i bogatstvo, toliko je 
veliko neizmjerno dobro koje ona ostavlja u vjernicima. Kao 
što iz nepresušivog vrela možemo grabiti kolikogod hoćemo, 
upravo po miloj volji, tako isto iz ovog nepresušivog vrela lju- 
bavi možemo crpsti kolikogod hoćemo. Na nama je da se oko- 
ristimo. Kolikogod hoćemo, Gospodin je u svojoj neizmjernoj 
darežljivosti prostro pred nas svu svoju ljubav pozvavši nas 
da uzmemo koliko hoćemo, Onaj ko imade više volje i više 
shvaćanja, taj će se bolje okoristiti. Zato bi bila najveća šteta, 
upravo fatalna za nas, kad se ne bismo obilno okoristili blagom 
koje nam je Gospodin stavio na raspolaganje, 


H. B. 


a ————————— 
S dopustom Starješina. — Tiskara Braće Kralj, 
Zagreb, Ulica Pavla Radića 9. 

